text:
Республикала йәшелсәгә хаҡтарҙың кинәт артыуына тәүшарттар юҡ – Сауҙа буйынса дәүләт комитеты Фото: Андрей Старостин
Республикала йәшелсәгә хаҡтарҙың кинәт артыуына тәүшарттар юҡ – Сауҙа буйынса дәүләт комитеты
Республикала йәшелсәгә хаҡтарҙың кинәт артыуына тәүшарттар юҡ – Сауҙа буйынса дәүләт комитеты Фото: Андрей Старостин
ӨФӨ, 2014 йыл, 6 ноябрь. /«Башинформ» мәғлүмәт агентлығы, Юлиә Антипина/.
Сауҙа һәм ҡулланыусыларҙың хоҡуҡтарын яҡлау буйынса дәүләт комитеты төп тауарҙар төркөмөнә хаҡтар мониторингы һөҙөмтәләре буйынса Башҡортостанда ауыл хужалығы баҙарында хәл тотороҡло тигән һығымтаға килде. Ведомство хаҡтарҙың кинәт артыуына тәүшарттар күрмәй һәм уларҙың барлыҡҡа килеүен күҙалламай.
— Төп сауҙа селтәрҙәре, Башҡортостан сауҙа ассоциацияһы һәм республика етештереүселәре менән конструктив диалог көйгә һалынған. Хаҡтарҙың ҡапыл күтәрелеүе бер кемгә лә отошло түгел. Бөтә яҡтар ҙа хаҡтарҙың тыныс һәм тотороҡло хәле менән ҡыҙыҡһына, — тип иҫәпләй дәүләт комитеты рәйесе урынбаҫары Валерий Белов.
Анализ бөгөнгө хаҡтарҙың артыуын миҙгел факторына нигеҙләнеүен һәм алдағы йылдарҙағы миҙгелле үҙгәрештәргә тулыһынса тап килеүен күрһәткән. Быға оҡшаш уҙған йылдарҙағы темптар менән хаҡтар яңы өлгөргән ҡыярға (сентябргә ҡарата 46,14 процентҡа), томатҡа (35,57 процентҡа) һәм татлы боросҡа (14,39 процентҡа) үҫә. Мониторингтың мәғлүмәттәренә ярашлы, яңы өлгөргән ҡыярға һәм томатҡа хаҡ былтырғы йылдың ошо уҡ осоро менән сағыштырмаса күпкә түбәнерәк.
Йыл башы менән сағыштырмаса картуф 10,5 процентҡа осһоҙайған һәм бөгөн килограмы 18-25 һум тора. Уҙған йылдарҙың практикаһынан сығып, йыл аҙағына тиклем картуфтың хаҡы 20 процентҡа тиклем артыуы ихтимал. 2010 йылда республика өсөн уңышлы булмаған йылда ла оҡшаш осорға хаҡ 25 проценттан да юғары артмағайны. Ағымдағы йылда Башҡортостанда яҡшы картуф уңышы алынған.
Хаҡтар спекуляцияһына юл ҡуймау өсөн республика Хөкүмәте ҡарамағында тауар баҙарында тигеҙлелекте тәьмин итеү, ауыл хужалығы продукцияһына, сеймалға һәм аҙыҡ-түлеккә хаҡтың артыуына юл ҡуймау мәсьәләләрен оператив ҡарау өсөн штаб булдырылған. Штаб составына ҡыҙыҡһынған башҡарма власы органдары, контролдә тотоусы һәм күҙәтеүсе ведомстволар, бизнес вәкилдәре инә.


c: text/html

text:
Рәсәй, Белорусь һәм Ҡаҙағстан вәкилдәре Өфөлә берҙәм баҙарҙа конкуренцияны яҡлау мәсьәләләрен тикшерәФото: Олег Яровиков
Рәсәй, Белорусь һәм Ҡаҙағстан вәкилдәре Өфөлә берҙәм баҙарҙа конкуренцияны яҡлау мәсьәләләрен тикшерә
Рәсәй, Белорусь һәм Ҡаҙағстан вәкилдәре Өфөлә берҙәм баҙарҙа конкуренцияны яҡлау мәсьәләләрен тикшерәФото: Олег Яровиков
«Берҙәм иҡтисади киңлек территорияһында тигеҙ конкуренция шарттарын тәьмин итеүҙең хоҡуҡи аспекттары» халыҡ-ара түңәрәк өҫтәл 19 июндә Өфөлә, республиканың Дәүләт Йыйылышы – Ҡоролтайҙа үтә. Уны Евразия иҡтисади комиссияһы ойоштора. Түңәрәк өҫтәл ҡатнашыусыларының бурысы – Рәсәй, Белорусь һәм Ҡаҙағстан иҡтисади уҙаҡташлыҡ сиктәрендә файҙалы конкуренция өсөн шарттар булдырыу.
Республика башлығы Рөстәм Хәмитов өс дәүләттең берҙәм иҡтисади киңлеген үҫтереү – ул «принципиаль мәсьәлә һәм күбеһенсә милли иҡтисадтар киләсәген билдәләүсе», тип иҫәпләй. Һәм конкуренция был осраҡта «иң яҡшы сифат, етештереүсәнлек, технологиялар һәм төрлө өлкәләрҙә ҡаҙаныштар өсөн ярыш» кеүек ҡаралырға тейеш.
— Евразия интеграцияһы сиктәрендә, беҙ бер-беребеҙҙе тулыландырабыҙ ғына, көслөрәк һәм байыраҡ булабыҙ, — тине Рөстәм Хәмитов, «бындай берҙәмлек, асылы буйынса, беҙҙә генетик яҡтан һалынған», тип билдәләп. — Беҙҙә күп кенә параметрҙар буйынса көнбайыш аналогтарынан өҫтөн булған байтаҡ продукциялар етештерелә һәм беҙҙең маҡсат – ҡулланыусыларҙы үҙебеҙҙекенә, тыуған, Евразияныҡына ориентирлау. Яңы хеҙмәттәшлек юлдарын эҙләргә, илдәребеҙҙең баҙарҙарына сығыуҙа беҙҙең бизнесты әүҙем дәртләндерергә кәрәк, сөнки берҙәм иҡтисади киңлек бының өсөн байтаҡ мөмкинлектәр бирә.
Башҡортостандың Белорусь һәм Ҡаҙағстан менән тышҡы сауҙа әйләнеше 2013 йылда ярты миллиард долларҙан ашыу тәшкил итте, шул уҡ ваҡытта экспорт 400 миллион долларҙан артты. Беларусь Башҡортостан уҙаҡташтары булған БДБ илдәре араһында сауҙа әйләнеше күләме буйынса беренсе урынды биләй. Ҡаҙағстан менән, Рөстәм Хәмитовтың әйтеүе буйынса, «иҡтисади үҙ-ара эш итеүҙе үҫтерергә кәрәк әле».
Таможня союзын булдырыу Рәсәйҙең, Ҡаҙағстандың һәм Белорусь Республикаһының үҙ-ара сауҙаһын дәртләндерҙе. Евразия иҡтисади комиссияһының конкуренция һәм монополияға ҡаршы көйләү буйынса коллегия (министр) ағзаһы Нурлан Алдабергеновтың әйтеүе буйынса, әгәр 2010 йылда, Таможня союзына ингәнгә тиклем, өс ил араһында тауар әйләнеше 47 миллиард доллар тәшкил итһә, 2013 йылда ул 64 миллиард долларға етте. Был контекста монополияға ҡаршы көйләү мәсьәләләре айырыуса әһәмиәткә эйә.
— Хәҙер эш алып барған төп моменттар – ул монополияға ҡаршы ҡануниәтте камиллаштырыу, сик-ара баҙарҙарҙы өйрәнеү мәсьәләләре, монополияға ҡаршы органдар менән эш итеү һәм башҡа мәсьәләләр, — тип хәбәр итте Нурлан Алдабергенов.
Ул 2013 йылдың 24 октябрендә Конкуренция тураһында моделле закон ҡабул итеүен телгә алды, унда «өс илдең иң яҡшы монополияға ҡаршы нормалары, шулай уҡ донъяның алдынғы конкуренция ведомстволарының иң яҡшы монополияға ҡаршы нормалары» яҙылған.
Дәүләт Думаһы депутаты, РФ Дәүләт Думаһының Иҡтисади сәйәсәт, инновацион үҫеш һәм эшҡыуарлыҡ буйынса комитет рәйесе урынбаҫары Виктор Климовтың әйтеүе буйынса, милли ҡануниәттәрҙе халыҡ-ара килешеүҙәр менән ярышлы тап килтереү процесы – ул «бөтә илдәрҙең иҡтисади үҫеше өсөн бик мөһим ғәҙәти процесс».

robotstxt: allowed

filter: keep


text:
«Рәсәй Башҡортостан» телеканалы журналистары «Рус йыһанын» яуланыФото: «Башҡортостан» ДТРК-һы
«Рәсәй Башҡортостан» телеканалы журналистары «Рус йыһанын» яуланы
«Рәсәй Башҡортостан» телеканалы журналистары «Рус йыһанын» яуланыФото: «Башҡортостан» ДТРК-һы
ӨФӨ, 2016 йыл, 27 май. /«Башинформ» мәғлүмәт агентлығы, Сергей Захаров/.
«Башҡортостан хәбәрҙәре» тапшырыуының ижади төркөмө Һамарҙа үткән «Рус йыһаны» беренсе медиаконкурсында еңеүсе булды.
«Репортаж» номинацияһында хәбәрсе Алина Каматова менән оператор Юрий Ефремовтың яҡташыбыҙ, кинооператор Мәхмүт Рафиҡовҡа арналған «Күҙгә күренмәҫ кеше» исемле эше иң яҡшыһы тип танылды.
Мәхмүт Рафиҡов уҙған быуаттың икенсе яртыһындағы төп тарихи ваҡиғаларҙы — тәүге тапҡыр водород бомбаһын һынауҙы, кешенең йыһанға осоуын төшөргән. Бер фотоһүрәт аҫтында ла уның исеме күрһәтелмәй, ҡырҡ йыл буйына сер итеп һаҡлана. Ошоларҙың барыһын да Алина Каматоваға ғына күрергә насип булды.
«Был — минең өсөн көтөлмәгән хәл. Эшеңде конкурсҡа ебәргән саҡта һәр саҡ еңеүгә өмөтләнәһең, әммә мин беренсе урын алырмын тип уйламаным. Мәхмүт Мөхәмәтйән улы «Күҙгә күренмәҫ кеше» генә түгел, ул – легендар кеше, шуға күрә тапшырыу ҡыҙыҡлы килеп сыҡты», — тип һөйләне Алина Каматова.
Конкурсҡа бөтәһе ике йөҙҙән ашыу эш килгән. Улар араһында репортаждар, очерктар, документаль фильмдар бар. Ижади бәйгене ойоштороусыларҙың береһе — Бөтә Рәсәй дәүләт телерадиокомпанияһы холдингы.


text:
Хужалыҡтың игенселек, үҫемлекселек тармағы үҫешенә индергән өлөшө ҙур уның. Сәсеүлектәрҙе, техник культураларҙы тәрбиәләү, тупраҡты эшкәртеү, уңыш йыйыу, мал аҙығы әҙерләү
Үтәһең дә, ғүмерем, ай үтәһең,
Үтеп кенә харап итәһең.
Үткәнеңә лә бит риза инем,
Үлтереп тә әрәм итәһең...
Бөгөн бәрәкәтле Мәләүез ерендә ҙур тантана – һабантуй. Ниндәй кәйеф, уңыштар менән ҡаршылай улар халыҡ байрамын? Район хакимиәте башлығы Малик Шакир улы Вахитов “Башҡортостан” гәзитенә ошолар хаҡында һөйләне. Һүҙ – уға:
Өй яғынан Оҙонғолаҡ килеп сыға. Уның кәйефе юҡ. Тирә-яҡҡа ҡарап ауыр итеп көрһөнә лә эскәмйәгә килеп ултыра.
Оҙонғолаҡ. Йоҡом да туйған кеүек, иртәнге сәйҙе лә эсеп алдым. Тик ниңәлер бик күңелһеҙ бөгөн…
– Гөлсөм, тиҙ бул, кейен. Беҙгә барабыҙ. Ир-егеттәр эштә. Ҡыҙҙар менән сәй эсәбеҙ.


text:
Фото:
Дәүләт Думаһында Башҡортостан Республикаһы көндәре асылды
Фото:
Мәскәүҙә Рәсәй Дәүләт Думаһында Башҡортостан Республикаһы көндәрен асыу тантанаһы үтте. Дәүләт Думаһы рәйесе Борис Грызлов фекеренсә, был сара республикаға үҙенең ҡаҙаныштарын күрһәтеүҙән тыш, Рәсәй парламенты етәкселеге менән артабан федераль закон проекттарына нигеҙ булырлыҡ мөһим мәсьәләләрҙе тикшерергә мөмкинлек бирә.
— Һуңынан федераль закондарға әйләнгән төбәк башланғыстары проценты һуңғы бер нисә йылда һиҙелерлек артты, — тине Борис Грызлов. — Ун йыл элек төбәк парламенттары менән индерелгән тәҡдимдәрҙең ни бары бер-ике проценты ғына закон булып китә торғайны. Хәҙер төбәк закон сығарыу инициативаһының 20 проценты самаһы ғәмәлгә ашырыла, шул иҫәптән Башҡортостандан да.
Башҡортостан Президенты Рөстәм Хәмитов, Дәүләт Думаһының Башҡортостан парламентарийҙары менән тәҡдим ителгән закон проекттарына күрһәтелгән ышанысын республика юғары баһалай, тип билдәләне һәм, беҙҙең депутаттар менән федераль ҡануниәткә индерелгән төҙәтмәләр һәр ваҡыт иҫәпкә алынасаҡ, тигән ышанысын белдерҙе.
— Дәүләт Думаһында Башҡортостан республикаһы көндәре беҙҙең өсөн — Рәсәй дәүләт власының мөһим элементы менән аралашыуҙағы яңы һүҙ ул, — тине Рөстәм Хәмитов. — Беҙҙең республика, яңы модернизациялы үҫеш юлына аяҡ баҫып, был мөмкинлекте үҙенең тәбиғи потенциалын, иҡтисади мөмкинселектәрен күрһәтеү өсөн файҙалана. Республика һәр ваҡыт Рәсәйҙең ышаныслы субъекты булды. Бер ҡасан да ул ил етәкселеген ҡыйын хәлдә ҡалдырманы.


text:
Иң яҡшы йәш экологтар һәм урмансылар Шаран һәм Балаҡатай райондарында йәшәйФото: Ынйы Шафиҡова
Иң яҡшы йәш экологтар һәм урмансылар Шаран һәм Балаҡатай райондарында йәшәй
Иң яҡшы йәш экологтар һәм урмансылар Шаран һәм Балаҡатай райондарында йәшәйФото: Ынйы Шафиҡова
Мәҙәниәт йылына арналған, йәш экологтар һәм урмансыларҙың XXII республика слет-конкурсына йомғаҡ яһалды.
Бөтә республиканан 20 команда биш көн дауамында Йәрмәкәй районындағы «Шишмәкәй» сәләмәтләндереү лагерында үҙ белемдәрен генә күрһәтеп ҡалманы, ә республиканың алдынғы ғалимдарынан гидробиология, тупраҡ тураһындағы ғилем, урмансылыҡ һәм экология өлкәһендә белем алды, тип хәбәр итте район хакимиәтенең мәғлүмәт-аналитика секторы мөдире Ынйы Шафиҡова.
Конкурстың программаһы эстәлекле булды: теоретик конкурстар, шәхси үҙ аллы яланда экологик тикшеренеүҙәр, уҡытыу-тикшеренеү эштәрен яҡлау буйынса ғилми конференция. Слет эшенең дүртенсе көнө тикшеренеү эштәрен яҡлауға арналғайны. Экологик конкурстың этаптарының береһендә йәш экологтар ялан шарттарында тупраҡтың морфологик сифатын өйрәнде.
Билдәһеҙ тәбиғәт мөйөшөн өйрәнгән саҡта балалар ултыртылған ағастарҙың урман үҫтереү шарттарына тап килеү мөмкинлеген тикшерҙе, тип билдәләне жюри ағзаһы, биология фәндәре кандидаты Фәриҙә Садыҡова. Көндөң икенсе яртыһында слетта ҡатнашыусылар Йәрмәкәй районының иҫтәлекле урындары буйынса сәйәхәт итте.
Мәктәп урмансылыҡтары араһында I урынды Краснокама районының Николо-Берёзовка ауылы урта мәктәбенең «Йәш урмансы» командаһы яуланы. II урынды – Стәрлетамаҡ ҡалаһының «Миләшкәй» командаһы. III урынды Бишбүләк районының Айыт ауылы «Ҡайынҡай» һәм Ейәнсура районының Абзан ауылы «Сығанаҡтар» командалары яуланы.
Йәш экологтар командалары араһында I урынды Шаран районы командаһы, II урынды — Өфө ҡалаһы Дим районының балалар экология-биология үҙәге командаһы, III урынды — Краснокама районының Николо-Берёзовка ауылы урта мәктәбе яуланы.
Шулай уҡ «Иң яҡшы ботаник», «Иң яҡшы зоолог», «Иң яҡшы гидробиолог», «Иң яҡшы тупраҡ белгесе» һәм «Иң яҡшы урмансы» номинациялары буйынса шәхси беренселектә еңеүселәр билдәләнде.
Слет-конкурстың абсолют еңеүселәре «Мәғариф» өҫтөнлөклө милли проект сиктәрендә һәләтле йәштәргә ярҙам итеү буйынса Рәсәй Федерацияһы Президентының премияһын алыуға күрһәтеләсәк. Ул Шаран районынан Анастасия Аҡбулатова һәм Балаҡатай районынан Евгений Смарин.
Махсус бүләктәргә яңы командалар: Йәрмәкәй һәм Әбйәлил районынан йәш экологтар, йәштәр жюриһы бүләгенә – Белорет районының «Урмансы» командаһы лайыҡ булды.


text:
Башҡортостандың күренекле дәүләт һәм йәмәғәт эшмәкәре Миҙхәт Шакировтың тыуыуына 100 йыл
Башҡортостандың күренекле дәүләт һәм йәмәғәт эшмәкәре Миҙхәт Шакировтың тыуыуына 100 йыл.
Ошо айҡанлы баш ҡалала Бөтә Рәсәй конференцияһы ойошторолдо. Уның тураһында күптән әҙерләнеп, “Китап” нәшриәтендә донъя күргән китаптың исем туйы үтте. Ғәҙел, тәүәккәл һәм өлгө итеп атарлыҡ тағы ла бихисап кешелеклек сифаттары. Миҙхәт Закир улы Шакировты туғандары ла, дуҫтары ла, уның фекерҙәштәре һәм шәхес менән аралашыу, таныш булыу бәхетенә эйә һәр кем тап шундай итеп хәтерендә һаҡлай. Миҙхәт Шакиров 5 октябрҙә Өфөлә күренекле тел белгесе Закир Шакиров ғаиләһендә донъяға килә. Слесарь, инженер вазифаларында хеҙмәт юлын башлаған егет 30 йәше лә тулып өлгөрмәҫтән етәксе дәрәжәһенә күтәрелә. Һуғыш йылдарында Өфөгә күсерелгән Харьков электромеханик оборона заводы директоры итеп тәғәйенләнә. 45-се йылда Германияла стажировка үтеп ҡайта. Артабан тағы ла бихисап ойошма-предприятиеларҙа етәксе вазифаһында тырышып эшләй һәм 1963 йылда КПСС-тың Өфө ҡала комитетына беренсе сектерарь итеп һайлана. Аҙаҡ Башҡортостан өлкә комитетына етәкселек итә. Бөгөн яҡташтары уны данлап һәм иҫкә алып ҡор йыя. КПСС-тың Башҡорт өлкә комитетының беренсе секретары вазифаһында Миҙхәт Закир улы 1969-1987 йылдарҙа эшләй. Был стендта уның тормошоноң һәм хеҙмәт юлының бәләкәй генә өлөшөн күререгә мөмкин. Йәмәғәт эшмәкәренең биографияһы, ҡаҙаныштары һәм уның Башҡортостандың үҫешенә индергән өлөшө ошо яңы китапта тулыраҡ сағылдырылған. Марсель Фархшатов етәкселегендәге авторҙар коллективы китапты әҙерләүгә ҙур көс һала, быға тиклем Миҙхәт Шакировтың тормошонан бик аҙҙарға ғына билдәле мәғлүмәттәр табыла. Миҙхәт Закир улын күптәр Леонид Брежневҡа оҡшата. 20 йылға яҡын төбәкте етәкләгән шәхес берҙәй талапсан да, мохтаждарға ярҙамсыл, Башҡортостанды күтәреү өсөн бөтә көсөн һалған дәүләт эшмәкәре шул уҡ ваҡытта иҫ киткес ябай ҙа. Ғаиләһендә лә уны тик изге һүҙҙәр менән иҫкә алалар. Ул етәкселек иткән осорҙа төбәк Советтар Союзы кимәлендә юғары күрһәткестәргә ирешә. Сәнәғәт, етештереү, ауыл хужалығы йылдам үҫешә, мәҙәниәт, мәғариф менән бер рәттән фән өлкәһендә лә күтәрелеш күҙәтелә. Ауыл хужалығын үҫтереүгә булышлыҡ иткән өсөн Миҙхәт Шакиров 1980 йылда Социалистик хеҙмә геройы исеменә лайыҡ була. Биш тапҡыр Ленин, ике тапҡыр Хеҙмәт Ҡыҙыл Байраҡ ордендары кавалеры, почетлы нефтсе, транспорт төҙөүсеһе, Рәсәйҙең почетлы төҙөүсеһе 2004 йылдың 1 майында донъя ҡуйып, мосолмандар зыяратында ерләнә.


text:
Өфөлә Башҡортостандың һәм Силәбе өлкәһенең балалар йорттары араһында мини-футбол буйынса чемпионат үтәсәк
18 мартта 10 сәғәттә Өфөнөң «Динамо» стадионында Башҡортостандың һәм Силәбе өлкәһенең социаль учреждениеларында һәм балалар йорттарында тәрбиәләнеүселәр араһында мини-футбол буйынса «Яҙғы спорт байрамы» турниры үтәсәк. Сара Рәсәй мосолмандары Үҙәк диниә назаратының Рәсәй ислам университеты, шулай уҡ Башҡортостан Президенты ҡарамағындағы Дәүләт-конфессия-ара мөнәсәбәттәр буйынса Совет ярҙамында «Байтул Мал» фонды, Башҡортостан Республикаһының Футбол һәм мини-футбол федерацияһы менән ойошторола. Чемпионат йәштәр араһында спортты һәм сәләмәт тормошто популярлаштырыу, экстремизмға һәм милләтселеккә ҡаршы көрәшеү маҡсатында үткәрелә. Был хаҡта бөгөн «Башинформ» агентлығында матбуғат конференцияһы барышында «Байтул Мал» фонды директоры Артур Насибуллов хәбәр итте.
Турнир Башҡортостандың социаль учреждениеларында тәрбиәләнеүселәр араһында йәйге каникул ваҡытында үтәсәк спартакиадаға әҙерлек сиктәрендә үткәрелә. Башҡортостандың Футбол һәм мини-футбол федерацияһы рәйесе Шамил Ғәзизов хәбәр итеүенсә, сарала 4-5 класта уҡыусы ҡыҙҙар һәм малайҙар ҡатнашлығында йәмғеһе һигеҙ команда көс һынашасаҡ.
— Бындай турнирҙарҙа дуҫлыҡ нығына, иң яҡшы спортсылар асыҡлана. Беренсе булыр өсөн, даими күнекмәләр яһау мотлаҡ, — тине Шамил Ғәзизов.
Турнир үткәреү буйынса барлыҡ сығымдарҙы ла – балаларҙы алып килеү, залды ҡуртымға алыу, төшкө аш менән тәьмин итеү, спорт костюмдары, приздар – «Байтул Мал» үҙ өҫтөнә ала. Республиканың бер нисә предприятиеһы һәм коммерцияға ҡарамаған ойошмаһы ла чемпионат үткәреүҙә матди ярҙам күрһәтергә теләк белдергән.


text:
5 май
5 май — григориан стиле буйынса йылдың 125-се (кәбисә йылында 126) көнө. Йыл аҙағына тиклем 240 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Халыҡ-ара акушерҙар көнө.
- Рәсәй — Водолаздар көнө.
- Беларусь — Матбуғат көнө.
- Ҡырғыҙстан — Конституция көнө.
Тарихи ваҡиғалар[үҙгәртергә | вики-тексты үҙгәртергә]
- 1836 — Бельгияла Европала беренсе булып тимер юлы индерелгән
- 1921 — Францияла беренсе тапҡыр «Chanel No. 5» хушбуйы күрһәтелгән.
- 1949 — Лондонда Европа Советы Уставына ҡул ҡуйылған. Европа был көн Европа көнө тип хисаплайҙар.
- 1951 — Британияла уйындар өсөн эшләнгән махсус копьютер күрһәтелгән.
Был көндө тыуғандар[үҙгәртергә | вики-тексты үҙгәртергә]
- 1818 — Карл Маркс, немец философы и политик, коммунизма теорияһына нигеҙ һалыусы.
Был көндө үлгәндәр[үҙгәртергә | вики-тексты үҙгәртергә]
- 1821 — Наполеон I, Франция императоры.
- 1977 — Арыҫлан Мөбәрәков, актёр, театр режиссёры, драматург, СССР-ҙың халыҡ артисы (1955).


text:
Фото:
Рөстәм Хәмитов Башҡортостан яҙыусылары менән осрашты
Фото:
Дүшәмбе, 18 июндә, Әхмәтзәки Вәлиди исемендәге Милли китапханала Башҡортостан яҙыусылары республика Президенты Рөстәм Хәмитов менән осрашты. Һүҙ оҫталарының төбәк башлығы менән рәсми булмаған бындай аралашыуы тәүгә үтте. Әҙиптәрҙең үҙ проблемалары һәм пландары хаҡында Президенттың үҙенә хәбәр итеү мөмкинлеге килеп тыуҙы.
Асыҡланыуынса, яҙыусыларҙың проблемалары бихисап. БР Яҙыусылар союзы идараһы рәйесе Риф Тойғонов хәбәр итеүенсә, улар иҫәбенә берләшмә эшмәкәрлеген финанслау, дауаланыу өсөн шифаханаларға ташлама менән путевка ала алмау ҙа инә. Шулай уҡ яңы ижад итә башлаған йәш авторҙарҙың әҫәрҙәрен баҫтырыуға бәйле мәсьәлә лә ҡуҙғатылды. Йылына бер китап баҫтырыуҙы иҫәптә тотҡан квотаға ҡарамаҫтан, китап сығарыуға бәйле хәл элеккесә ҡала.
— Китап баҫтырыу менән бәйле ауырлыҡтар тураһында һүҙ йөрөткәндә, баҫтырылған әҫәрҙәрҙең художестволылығы хаҡында ла оноторға ярамай, — тип билдәләне яҙыусы Марат Кәримов. – Бөгөнгө көндә, тәнҡит күҙлегенән сығып анализланмайынса, яҙылған һәр әҫәр баҫтырыуға ебәрелә. Башҡорт әҙәбиәтен төҫһөҙлөк ялмай һәм бының менән көрәшергә кәрәк. Заманында Назар Нәжми әҙәбиәттәге илке-һалҡылыҡ менән көрәшкән. Беҙ үҙебеҙҙе генә «дауалай» алабыҙ, Хөкүмәт бында ярҙам итә алмай. Күрәһең, әле хөкөм иткән иҡтисади хаос уҡыусыларҙың ғына түгел, яҙыусыларҙың да аңын ялмап алған. Ә бит улар бер аҙым алда булырға тейеш.
Тәржемәсе һәм сценарист Зөһрә Бураҡаева башҡорт теленән профессиональ тәржемә итеүселәрҙең булмауын билдәләп үтте, был милли авторҙарҙың Рәсәйҙә танылыу яулау мөмкинлектәрен кәметә.
— Беҙ тик энтузиазм менән генә эшләйбеҙ, — тине Зөһрә Бураҡаева. – Ҙур хикәйә тәржемә иткән өсөн беҙ әҙ аҡса алабыҙ, ә глобаль әҫәрҙәргә тотонорға көс тә, средстволар ҙа юҡ.
Зөһрә Бураҡаева башҡорт авторҙарының әҫәрҙәрен тәржемә итеүгә грант бүлергә тәҡдим итте: заказсы булараҡ дәүләт тәржемә итеүсегә аҡса түләй, ә был эште башҡарыусы билдәле бер срокка сифатлы тәржемә тапшырырға тейеш.
— Яҙыусы хеҙмәте, минеңсә, аҡыл һәм тәжрибәнең юғары баҫҡысы булып тора, — тине Президент, осрашыуға йомғаҡ яһап. – Бынан тыш, яҙыусы ул традицияларҙы һәм ваҡыт һулышын һаҡлаусы ла. Милли яҙыусының аудиторияһы бәләкәй булыуы ла мөмкин, әммә ул, башҡорт телен һәм әҙәбиәтен һаҡлап, мөһим тарихи эш башҡара. Был өлкәлә эшләнеп бөтмәгән урындар бар, әммә был ғәйепләү түгел, ә факттарҙы барлау. Ҙур әҫәрҙәр тубыҡта ғына яҙылмай. Әҙиптәргә ижад итеү өсөн шарттар булдырырға бурслыбыҙ. Тәржемә эшмәкәрлеге, республикала һәм унан ситтә китап баҫтырыу, уларҙы һатыуға сығарыу тураһында ла уйларбыҙ. Кәрәкле средстволар бүлербеҙ. Иҡтисадтың тормошта иң мөһиме булмауын аңлайбыҙ. Рухилыҡ мөһим, сөнки кешеләр элеккесә ыңғай миҫалдарға, матурлыҡҡа ынтыла, шуға күрә әҙәбиәт роле лә мөһим булып ҡала.


text:
Беренсе ҡала балалар ҡоролтайы үтәсәк
"Киләсәк беҙҙән башлана!" – 2010 йылдың 28 апрелендә Башҡортостан баш ҡалаһында ошондай девиз аҫтында Беренсе ҡала балалар ҡоролтайы үтәсәк. Өфө хакимиәтенең мәғлүмәт һәм гуманитар сәйәсәт буйынса идаралығынан хәбәр итеүҙәренсә, ул ватансылыҡ тәрбиәләү һәм үҫеп килеүсе быуындың гражданлыҡ әүҙемлеген яҡлау маҡсатында үткәрелә.
Баш ҡала уҡыу йорттарында балалар ҡоролтайына әҙерлек башланды ла инде. 1 апрелдән 15-нә тиклем әҙерлек этабы үткәрелде, был осорҙа делегаттар һайланды, ойоштороу комитетына заявкалар һәм авторлыҡ программалары тапшырылды. 15 апрелдән 27-еһенә тиклем үтәсәк икенсе этапта ойоштороу комитеты тапшырылған авторлыҡ программаларын ҡараясаҡ.
I башҡорт ҡала балалар ҡоролтайын үткәреү тураһында Положениела, балалар ҡоролтайы пленар ултырыш формаһында башҡорт телендә үткәрелә, унда белем биреү учреждениеларынан һайланған делегаттар, саҡырылған ҡунаҡтар, уҡытыусылар, йәштәр ойошмалары һәм киң мәғлүмәт саралары вәкилдәре ҡатнаша, тиелә.
Ҡоролтайҙа делегаттар тәҡдим иткән иң көнүҙәк мәсьәләләр һәм проблемаларҙы тикшерергә планлаштырыла. Сығыштар һәм тикшереүҙәр йомғаҡтары буйынса резолюция ҡабул ителәсәк, уны ойоштороу комитеты “Бөтә донъя башҡорттары ҡоролтайы (конгресы)” Йәмәғәт ойошмаларының халыҡ-ара берлеге Башҡарма комитетына ебәрәсәк.
Балалар ҡоролтайында Өфө белем биреү учреждениеларының 8 — 11-се синыф уҡыусылары ҡатнаша ала. Һәр һайланған делегат “Ҡоролтайға мөрәжәғәт” авторлыҡ программаһы әҙерләргә тейеш. Программала күтәрелгән проблема йәки мәсьәләнең социаль, мәҙәни, ижтимағи әһәмиәте, актуаллеге, новаторлығы, уны бойомға ашырыу мөмкинлеге, был проблемаларҙы хәл итеү буйынса тәғәйен тәҡдимдәр билдәләнергә тейеш.
Тапшырылған авторлыҡ программаларын конкурста һайлап алыу йомғаҡтары буйынса балалар ҡоролтайының пленар ултырышы программаһы төҙөлә. Делегаттарҙың бөтә программалары балалар ҡоролтайы материалдары менән брошюрала баҫылып сығасаҡ.
Беренсе ҡала балалар ҡоролтайын баш ҡала Мәғариф идаралығы, Фәнни-мәғлүмәт методик үҙәге, Өфөнөң балалар һәм йәштәр ойошмалары ойоштора.


text:
Дайверҙар Яҡтыкүл төбөндә өмә үткәрҙе
Әбйәлил районында Башҡортостанда иғлан ителгән Тирә-яҡ мөхитте һаҡлау йылы сиктәрендә Яҡтыкүл төбөндә өмә үткәреү буйынса акция үтте. Бындай сара үткәреү башланғысы менән Магнитогорскиҙың «Һыу аҫты парашюты» клубы ағзалары менән берлектә Ташбулат ауыл биләмәһе башлығы Салауат Нафиҡов сығыш яһаны.
— Йыл һайын дайверҙар әлеге күл төбөнә төшөп, бер юлы уны сүп-сарҙан таҙарта, — тип һөйләне ойоштороусыларҙың береһе Эдуард Якушев. – Беҙҙең өсөн был тренировка ла, эш тә, ял да.
Һигеҙ дайвер күл төбөнә төшөп, һыуҙы сүп-сарҙан таҙартып сыҡты. Күл буйынан һәм төбөнән ике трактор арбаһы сүп-сар йыйылды. Ауыл биләмәһе хакимиәте хеҙмәткәрҙәре подводниктар өсөн ашатыу ойошторҙо, сүп-сарҙы сығарып түгеү өсөн транспорт менән тәьмин итте.
Өмәлә ҡатнашыусылар менән Ташбулат ауылы биләмәһендә урынлашҡан йәнә ике күл төбөн таҙартыу тураһында һөйләшеп килешелде.


text:
Ғинуарҙа Рәсәйҙә ун көнлөк каникулдар иғлан ителә
2011 йылдың 1 ғинуарынан 10-ына тиклем ил ял итәсәк. Башҡортостан Хеҙмәт һәм халыҡты социаль яҡлау министрлығы хәбәр итеүе буйынса, Рәсәй Хеҙмәт кодексының 112-се статьяһына ярашлы, 1, 2, 3, 4 һәм 5 ғинуар – Яңы йыл каникулдары, 7 ғинуар – Раштыуа — байрам көндәре булып тора.
Етмәһә, 1 һәм 2 ғинуарҙағы байрам көндәре шәмбе һәм йәкшәмбе – ял көндәренә тура килә, һәм улар кесе йома – 6 ғинуарға һәм дүшәмбе – 10 ғинуарға күсерелә.
Шулай итеп, биш көнлөк эш аҙнаһында республикала 2011 йылдың 1-10 ғинуары ял көндәре булып тора. Йома 31 декабрҙә эш көнө бер сәғәткә ҡыҫҡартыла.
Ә бына 24 декабрь —Башҡортостан Республикаһы Конституцияһы көнө, иҫтәлекле дата итеп билдәләнһә лә, эш көнө булып тора.


text:
Владимир Путин республика халҡын БАССР-ҙың 95 йыллығы менән ҡотланы
Рәсәй Федерацияһы Президенты Владимир Путин Башҡортостан республикаһы халҡын Башҡорт Автономиялы Совет Социалистик Республикаһының 95 йыллығы менән ҡотлап телеграмма ебәргән. Дәүләт башлығы ҡотлауында былай тиелә:
«Уҙған йылдар эсендә республика Рәсәй дәүләтселеген нығытыуға, илдең иҡтисади потенциалын үҫтереүгә, Ватан фәнен, мәғарифын формалаштырыуға, күп милләтле Ватаныбыҙҙың бик ҡиммәтле мәҙәни мираҫын һаҡлауға мөһим өлөш индерҙе. Һеҙ тарихығыҙ, яҡташтарығыҙҙың хеҙмәт һәм хәрби ҡаҙаныштары, дуҫлыҡ һәм яҡшы күршелек, тыуған ергә һаҡсыл мөнәсәбәт менән хаҡлы ғорурлана алаһығыҙ.
Шуныһы ҡыуаныслы, бөгөн төбәк уңышлы эшләй, сәнәғәттә, ауыл хужалығында, архитектурала һәм торлаҡ төҙөлөшөндә талап ителгән проекттарҙы тормошҡа ашыра, мөһим социаль программаларҙы уңышлы атҡара. Былар барыһы ла Башҡортостандың артабанғы үҫешенә, кешеләрҙең йәшәү кимәлен һәм сифатын арттырыуға булышлыҡ итәсәк, тип ышанам.
Ысын күңелдән һеҙгә уңыштар һәм иң-иң изге теләктәр юллайым. Һеҙҙең пландарға һәм башланғыстарға һәр саҡ уңыштар юлдаш булһын».


text:
Фото:
Рөстәм Хәмитов Федераль финанс-бюджет күҙәтеүе хеҙмәте етәксеһе менән осрашты
Фото:
27 сентябрҙә Башҡортостан Президенты Рөстәм Хәмитов Федераль финанс-бюджет күҙәтеүе хеҙмәте етәксеһе Сергей Павленко менән осрашты. Унда республика менән был ойошманың финанс мәсьәләләре буйынса хеҙмәттәшлеге һәм эшмәкәрлекте көйләү мәсьәләләре тикшерелде, тип хәбәр иттеләр Президенттың матбуғат хеҙмәтенән.
- Ҡаҙнаны тулыландырыу буйынса бюджет эштәре дөйөм алғанда насар түгел. Һалымдар ҙа яҡшы түләнә, сығымдар ҙа былтырғыға ҡарағанда быйыл аҙға ғына күберәк. Планға беҙ плюс 10 миллиард һум күрһәткес менән киләбеҙ. Йәғни һалымдар килеп тора. Нигеҙҙә килемгә һалым һәйбәт түләнә. Был предприятиеларҙың яҡшы «тын алыуы» хаҡында һөйләй.
Инвестициялар йәлеп итеү, һалым һалыу базаһын киңәйтеү өҫтөндә эшләйбеҙ. Яңы предприятиелар төҙөлөүен көйләйбеҙ. Һәр төбәк тормошо сәнәғәт һәм иҡтисади бурыстар менән тулы, — тип билдәләне Рөстәм Хәмитов осрашыу барышында.
Башҡортостандың элек тә, бөгөн дә һәм киләсәктә лә үҫеш перспективаһы булған ҡеүәтле төбәк булып ҡалыуын һыҙыҡ өҫтөнә алды.
— Төбәгебеҙ тәбиғәт ресурстарына бай, туризм, сәләмәтләндереү, ял өсөн яҡшы мөмкинлектәр бар. Быларҙың барыһын да файҙаланасаҡбыҙ, — тине Президент.
Республика Финанс министрлығы менән берлектә етешһеҙлектәрҙе бөтөрөү буйынса бер туҡтауһыҙ эш алып барыла, тип һыҙыҡ өҫтөнә алды Рөстәм Хәмитов.
— Беҙ бюджет һағында торабыҙ. Бер яҡтан, республиканы үҫтереү буйынса эш алып барыу кәрәклеген аңлайбыҙ. Икенсе яҡтан, аҡсаларҙы тәләфләүгә юл ҡуймайбыҙ. Һәм был йәһәттән ҙур иғтибар бүленә, — тип белдерҙе республика башлығы.
— Беҙ һәр ваҡыт Башҡортостанға тулы бюджетлы тотороҡло төбәк булараҡ ҡараныҡ. Бюджет менән идара итеү системаһы төҙөк булған төбәк кеүек беләбеҙ. Был бер яҡтан. Әммә икенсе яҡтан – үткән йылдарҙа ауыр хәлдә булған төбәктәр менән эшләгәнлектән, һеҙгә иғтибар бүлеп булманы. Шуға күрә хеҙмәттәшлегебеҙҙең ныҡлы иҡтисади нигеҙҙә төҙөлөүен теләр инем, — тине Cергей Павленко.


text:
Торлаҡ-коммуналь хужалыҡ һыуыҡтар арҡаһында тәүлек әйләнәһенә дежур итеүгә күсте
Башҡортостан торлаҡ-коммуналь хужалығының коммуналь предприятиеларында аномаль һыуыҡтар арҡаһында инженер-техник персоналдың тәүлек әйләнәһенә дежур итеүе ойошторолған. Ведомствоның матбуғат хеҙмәтенән хәбәр итеүҙәренсә, авария бригадалары ҡорамалдары һәм автотранспорт средстволары, коммуналь инфраструктура объекттарының — резерв электр энергияһы менән тәьмин итеү сығанаҡтарына, ҡаҙанлыҡтарҙың резерв яғыулыҡҡа күсеүгә әҙерлеге тикшерелгән.
Предприятиеларҙа йәмғеһе 462 авария-йүнәтеү бригадалары һәм 1148 техника берәмеге бар. Авария-тергеҙеү эштәрен үткәреүгә 177 миллион һум суммаға матди-техник средстволар запастары булдырылған.
Йәшәйеште тәьмин итеү системалары эшендә өҙөклөктәр булғанда аварияларҙы нормативта билдәләнгән ваҡытта бөтөрөү өсөн көс һәм средстволар етерлек.
БР Торлаҡ-коммуналь хужалыҡ министрлығынан муниципаль берәмектәр хакимиәттәре исеменә температура минимумынан үткәндә йәшәйеште тәьмин итеү объекттарының тотороҡло эшен ойоштороу өсөн өҫтәмә саралар ҡабул итеү тураһында мөрәжәғәт ебәрелгән.


text:
Төбәктә «Бергәләп эшләйек!» бөтә Рәсәй акцияһы старт ала
Шәмбе, 14 сентябрҙә, Башҡортостанда «Бергәләп эшләйек!» бөтә Рәсәй акцияһы старт ала. БР Тәбиғәттән файҙаланыу һәм экология министрлығының матбуғат хеҙмәтенән хәбәр итеүҙәренсә, акция Тирә-яҡ мөхитте һаҡлау йылы сиктәрендә уҙғарыла һәм 21 сентябргә тиклем дауам итәсәк.
Ошо көндәрҙә республика район һәм ҡалаларында территорияны сүп-сарҙан таҙартыу буйынса экологик өмәләр үтәсәк. Шундай уҡ саралар Рәсәйҙең бөтә төбәктәрендә ойоштороласаҡ.
Экологик хәлде яҡшыртыу һәм ҡалдыҡтар менән идара итеү өлкәһендәге мәсьәләләргә күберәк иғтибар бүлеү бөтә Рәсәй акцияһының төп маҡсаты булып тора.
«Бергәләп эшләйек!» акцияһы үҙҙәренең төбәктәрендә имен экологик мөхит булдырырға теләгән кешеләрҙе берләштерә.
Акцияны ойоштороусылар булып «Terra Viva» халыҡ-ара йәмәғәт ойошмаһы һәм бөтә Рәсәй тәбиғәтте һаҡлау йәмғиәте ҡатнашлығында «Бергәләп эшләйек!» экологик хәрәкәте сығыш яһай. Башҡортостанда бөтә Рәсәй кимәлендәге акцияны үткәреү башланғысы БР Тәбиғәттән файҙаланыу һәм экология министрлығында хуплау тапты.
Министрлыҡтың матбуғат хеҙмәтенән хәбәр итеүҙәренсә, республикала өмәләр үткәреү урындары билдәләнгән.
Мәҫәлән, 14 сентябрҙә бындай сара Өфөнөң Нижегородка биҫтәһендә үтәсәк. Төбәктең Тәбиғәттән файҙаланыу һәм экология министрлығы һәм Башҡорт дәүләт университетының волонтерҙар үҙәге вәкилдәре өмәлә ҡатнашырға теләк белдергән.
Экологик сарала теләгән һәр кеше ҡатнаша ала.
Йыйылыу урыны – Выгонная урамы, 10 («25-се мәктәп» туҡталышы)
Башлана – 11.00 сәғәттә.
Тулыраҡ мәғлүмәт менән БР Тәбиғәттән файҙаланыу һәм экология министрлығы сайтында һәм Бәйләнештә төркөмөндә танышырға мөмкин.


text:
Фото:
Берлинда III Бөтә донъя башҡорттары ҡоролтайына делегаттар һайланды
Фото:
Берлинда Евросоюз һәм сит илдәр башҡорттары ҡоролтайы үткәрелде, унда сит илдәрҙә йәшәүсе ватандаштарыбыҙ иҫәбенән III Бөтә донъя башҡорттары ҡоролтайына делегаттар һайланды. Германиялағы Рәсәй фән һәм мәҙәниәт йортонда Германия, Франция, АҠШ, Израиль, Япония, Бразилия, Португалия һәм башҡа илдәрҙә йәшәүсе башҡорт халҡы вәкилдәре – дөйөм алғанда 13 дәүләттән 90-дан ашыу делегат йыйылды. Шулар араһынан 10-12 июндә Өфөлә үтәсәк III Бөтә донъя башҡорттары ҡоролтайында ҡатнашыу өсөн 15 кеше һайланды.
— Бындай сара үткәреү тураһында ҡарар быйыл тәүге тапҡыр ҡабул ителде, — тине, съезда ҡатнашыусыларға мөрәжәғәт итеп, Бөтә донъя башҡорттары ҡоролтайы Башҡарма комитеты рәйесе Азамат Галин. —БДБ эштәре, ватанташтарыбыҙ һәм халыҡ-ара гуманитар хеҙмәттәшлек буйынса федераль агентлыҡ тәҡдиме менән республикабыҙ етәкселеге тарафынан беренсе Еросоюз башҡорттары ҡоролтайын тап Германияла үткәреү тураһында ҡарар ҡабул ителде, сөнки Берлиндағы Рәсәй фән һәм мәҙәниәт йорто — Европала иң ҙур Рәсәй мәҙәниәт үҙәге ул.
Съезда ҡатнашыусыларға Башҡортостан Республикаһы Президенты Мортаза Рәхимов үҙенең тәбрикләү хатын ебәргән. «Башҡортостан – бөтә донъяла башҡорт халҡының тел һәм мәҙәниәт байлығын, милли үҙенсәлеген һаҡларға һәм арттырырға тейешле берҙән-бер дәүләт берәмеге, — тиелә унда. — Республиканан ситтә йәшәүсе ватандаштарыбыҙ үҙҙәрен туған халҡының бер өлөшө итеп тойһон өсөн бөтә кимәлдәрҙә саралар күрелә. Сит илдәр етәкселектәре менән килешеүҙәр төҙөлгән, партнерлыҡ бәйләнештәре булдырылған, Башҡортостан сауҙа вәкиллектәре асылған, Башҡортостан менән Европа һәм Азия илдәре ижади коллективтары, уҡыу йорттары араһында ныҡлы бәйләнештәр урынлаштырылған. Глобалләштереү шарттарында һеҙҙең форум башҡорт халҡының мәҙәниәтен, традицияларын һәм үҙенсәлеген артабан үҫтереүгә һәм һаҡлауға яңы этәргес бирер, көнүҙәк проблемаларҙы хәл итеүҙең яңы юлдарын эҙләп табыу өсөн стимул булып хеҙмәт итер, тип ышанам».
Башҡорт халҡы вәкилдәре Ер шарының бөтә ҡитғаларында тиерлек йәшәй, ә Бөтә донъя башҡорттары ҡоролтайы Башҡарма комитеты филиалдары 14 дәүләттә бар. Ватандаштарыбыҙ ҡайҙа ғына булмаһын, үҙ тамырҙарын юғалтмай һәм һәр ерҙә үҙ мәҙәниәтен һаҡлай.
— Был форумға килеүселәрҙең һәр береһенең яҙмышы Рәсәй һәм Башҡортостан менән тығыҙ бәйләнгән, — тине БР Президенты ҡарамағындағы дәүләт советнигы Сергей Лаврентьев. — Съезд делегаттары араһында үҙ Тыуған иленә битарафтар булмауына ышанам. Был кешеләрҙең һәр береһе, ҡайҙа ғына булмаһын, республика өсөн бик мөһим. Алда торған III Бөтә донъя башҡорттары ҡоролтайының төп бурысы – башҡорт халҡының хәҙерге хәлен һәм яңы иҡтисади шарттарҙа уның артабанғы үҫеш перспективаларын баһалау. Республикабыҙға милли традицияларҙы һаҡлап, шул уҡ ваҡытта прогресс юлынан барырға ярҙам итерлек үҫеш моделен эшләргә кәрәк. Ә сит илдәрҙәге ватандаштарыбыҙ ярҙамынан тыш быны эшләүе, ай-һай, бик ҡатмарлы булыр ине.
Беренсе Евросоюз башҡорттары ҡоролтайы эше барышында делегатлыҡҡа кандидаттарҙың һәр береһе әлеге ваҡытта үҙе йәшәгән илдәге башҡорт халҡы вәкилдәренең хәле менән таныштырҙы. Тауыш биргәндән һәм III Бөтә донъя башҡорттары ҡоролтайына сит илдәрҙә йәшәүсе башҡорттар иҫәбенән делегаттар исемлеген раҫлағандан һуң, Азамат Галин донъя берләшмәһендә Башҡортостан имиджын нығытыуға ҙур өлөш индергән ватандаштарыбыҙға Почет грамоталары һәм рәхмәт хаттары тапшырҙы.


text:
Башҡортостан рустары соборы етәксеһе итеп Тимофей Азаров һайланды
Башҡортостан рустарының икенсе конгресы үҙ эшен Башҡортостан рустары соборы Башҡарма комитетының яңы составын һайлау менән тамамланы.
Башҡарма комитет составына 32 кеше һайланды. Улар араһында – республика парламенты депутаттары, предприятие етәкселәре, урындағы үҙидара органдары, мәғариф, киң мәғлүмәт саралары вәкилдәре, фән һәм мәҙәниәт эшмәкәрҙәре.
2001-2009 йылдарҙа Башҡортостан Республикаһы Хәрби комиссариатын етәкләгән генерал-майор Тимофей Азаров Башҡарма комитет рәйесе итеп һайланды.


text:
Ала ҡарға
Ала ҡарға (урыҫ. Се́рая воро́на (лат. Corvus cornix) — төр ҡош. Ҡоҙғондар ырыуындағы ҡош.
Ала ҡарға - бик билдәле ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Парлашып йәки күмәкләшеп йәшәйҙәр. Суҡышы, башы, түше ҡойроғо һәм ҡанаттары ҡара, кәүҙәһенең башҡа өлөшө ҡуйы һоро төҫтә. Ҡара ҡарғанан ҡауырһындарындағы һоро төҫө менән айырыла.
Тауышы[үҙгәртергә | вики-тексты үҙгәртергә]
Ҡарлыҡҡан тауышлы: «Ҡарр-ҡарр».
Йәшәү рәүеше[үҙгәртергә | вики-тексты үҙгәртергә]
Бик киң таралған. Ағас баштарында оялай. Йыш ҡына бер ағаста унлап оя була. Бер өлөшө көньяҡҡараҡ күсенә, икенсе өлөшө ҡышты ҡалалар тирәһендә үткәрә.Торлаҡ тирәләрен төрлө ташландыҡтарҙан таҙартып, бер аҙ файҙа килтерһә лә, ҡырҙа ҡош ояларын туҙҙырып, зыян да яһай.
Туҡланыуы, үрсеүе[үҙгәртергә | вики-тексты үҙгәртергә]
Кешенән ҡалған торлаҡ ташландыҡ аҙыҡтар, үләкһә, ҡош себештәре, балыҡ менән туҡлана.
Көрән һәм һоро таптар менән сыбарланған күкһел йәшел 5 бөртөк йомортҡаһы була.
Шулай уҡ ҡарағыҙ[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
Э. Ф. Ишбирҙин. Башҡортостан ҡоштары. Өфө-1986 йыл.67-се бит.


text:
Фото:
Шаҡша биҫтәһендә «Газпром» асыҡ акционерҙар йәмғиәте өсөн газ генераторҙары етештереләсәк
Фото:
ӨФӨ, 2015 йыл, 8 апрель. /«Башинформ» мәғлүмәт агентлығы, Эльвира Латипова/.
Өфөнөң Шаҡша биҫтәһендә Өфө моторҙар эшләү берекмәһенең һынау комплексында яңы предприятиеның — «Өфө-АвиаГаз» асыҡ акционерҙар йәмғиәтенең етештереү майҙансыҡтарын булдырыу планлаштырыла. Ул «Газпром» асыҡ акционерҙар йәмғиәтенең газ һурҙырыу агрегаттары өсөн АЛ-31СТ двигателдәрен йыйыу, ремонтлау һәм техник хеҙмәтләндереү менән шөғөлләнәсәк. Һынау стендын ошо проектты ғәмәлгә ашырыу буйынса республика Хөкүмәте, «Газпром», Газпромбанк, «Газпром трансгаз Өфө» һәм Өфө моторҙар эшләү берекмәһе вәкилдәренән торған эшсе төркөм ҡараны.
Өфө моторҙар эшләү берекмәһенең матбуғат хеҙмәтенән хәбәр итеүҙәренсә, хәҙерге көндә Шаҡша биҫтәһендәге стендта АЛ-31СТ газ генераторына һынау үткәрелә. Киләсәктә бында йыйыу, ремонтлау өсөн участкалар ойоштороу күҙаллана.
Эшсе төркөмдөң вице-премьер Дмитрий Шаронов рәйеслегендә уҙған кәңәшмәһендә проект өҫтөндә эшләүгә йомғаҡ яһалды һәм 2030 йылға тиклем бизнесты планлаштырыуға бәйле мәсьәләләр тикшерелде. Эшсе төркөм бизнес-пландың проектын эшләп бөтөрөү тураһында ҡарар ҡабул итте. Киләһе ултырыш апрель-майға билдәләнде.


text:
Акманов Ирек Доктор исторических наук Профессор...
Извините, описание временно не доступно...
Башкорт халкының куренекле улы, мәғрифәтсеһе, шағир-классигы Мифтахетдин Ахмулланың...
Башҡорт теленең академик һүҙлеге — башҡорт лексикографияһы тарихында...
Был китапҡа авторҙың биш пьесаһы тупланды. Уларҙа ябай кешеләрҙең эске донъяһы,...
Хаҡ Тәғәлә юлында күркәм ғаилә ҡopon, Аллаһ Сөбханә Тәғәләнең дә, бәндәләрҙең ризалығын...
Был китапҡа йәш авторҙың кесе һәм урта йәштәге мәктәп уҡыусыларына тәғәйенләнгән ҡыҙыҡлы...
Һайланма әҫәрҙәр: пьесалар, публицистик мәҡәләләр, очерктар, ижади...
Был китапта грамматик хеҙмәттәрҙең, әҙәбиәт менән матбуғат теленең урыҫ теленә эйәреп,...
Йәш прозаик Флүр Газиндың был икенсе китабы. «Эш алтында түгел» йыйынтығына ингән хикәйә...
Рәшит Сабитовтын, был китабына ингән повес- тарында һәм хикәйәләрендә актив позициялы...
Кешене тәрбиә ҡылыу - фәҡәт ашатып - эсертеп үҫтермәк мәғәнәһендә генә түгел,...
Автор бик ҡыҙыҡлы фактик материалдар нигеҙендә күре некле ...
Мөхомәтсәлим Өмөтбаев (1841—1907 й.й.)—Көнсығыш телдәре, тарих буйынса киң белемгә эйә булған...
Был китап асылда барлыҡ мосолмандарға тәғәйенләнгән: нама....
Библияның Рəсəй халыҡтары телдəренə...
Башҡорт теленең академик һүҙлеге — башҡорт лексикографияһы...
Башҡорт теленең академик һүҙлеге — башҡорт лексикографияһы...
Башҡорт теленең академик һүҙлеге — башҡорт лексикографияһы...
Извините, описание временно не доступно...


text:
Яр Саллы татар драма театры гастролдәре башлана
Яр Саллы Татар драма театры Өфөлә гастроль турын аса. 22 октябрҙән 25-енә тиклем Саллы артистары Өфө «Нур» татар дәүләт театры сәхнәһендә иң яҡшы спектаклдәрен ҡуясаҡ.
Гастролдәрҙе башҡорт драматургы Салауат Әбүзәрҙең пьесаһы буйынса, баш режиссер Фаил Ибраһимов ҡуйған «Хыялый» комедияһы асып ебәрәсәк.
23 октябрҙә ике тапҡыр (14 һәм 19 сәғәттәрҙә) Илдар Юзеевтың «Ғашиҡтар тауы» мелодрамаһы уйналасаҡ. 2013 йылдың февралендә пьеса авторының 80 йәшлек юбилейы айҡанлы спектакль тамашасыларға биш йөҙөнсө тапҡыр күрһәтелә. Мелодраманың премьераһы 1992 йылдың мартында үткәрелә һәм тәүге көндәрҙән үк тамашасыларҙың һөйөүен яулай.
24 октябрҙә тамашасы хөкөмөнә Рәбит Батулланың «Йәш аралаш көлөү» драмаһы тәҡдим ителәсәк. Саллы труппаһы Өфөләге үҙ гастролдәрен Надежда Птушкинаның «Ҡыҙым кейәүгә сыға» комедияһы менән ябасаҡ.
Һуңғы тамаша 26 октябрҙә Салауатта, ә 27 октябрҙә театр Ырымбурға юл тотасаҡ.
— Саллылар һәм нурҙар араһында гастролдәр менән алмашыу, ижади үҙ-ара бәйләнеш күптәнән килә. Бынан алда саллылар ҙур гастролдәре менән «Нур» театрында 2011 йылдың сентябрендә булғайны, — тип хәбәр итә БР Мәҙәниәт министрлығының матбуғат сәркәтибе Ләйлә Ишморатова.
Тыуған яҡтарына ҡайтыуға артистарҙы Башҡортостандан коллегалары менән тағы бер осрашыу көтә. 28 октябрҙә 19 сәғәттә Ял Саллы Татар драма театры сәхнәһендә Арыҫлан Мөбәрәков исемендәге Сибай башҡорт дәүләт драма театры труппаһы Салауат Әбүзәрҙең «Ғүмерлек ғазап» мелодрамаһын күрһәтәсәк.


text:
Фото:
2020 йылға тиклем мәғлүмәти йәмғиәтте үҫтереү программаһы эшкәртелә
Фото:
Хөкүмәт Йортонда Башҡортостан Республикаһының Мәғлүмәт һәм телекоммуникация технологияларын үҫтереү буйынса ведомство-ара комиссияһы ултырышы үткәрелде. Унда Рәсәй Федерацияһында 2011 йылға тиклем Мәғлүмәти йәмғиәтте үҫтереү стратегияһы менән ҡаралған сараларҙың үтәлеше тикшерелде.
Ултырышты БР Хөкүмәте Премьер-министры урынбаҫары, комиссия рәйесе Юрий Пустовгаров алып барҙы. Ул кешеләргә йәшәү һәм эшләү уңайлыраҡ булһын өсөн был эштең ҙур әһәмиәткә эйә булыуын билдәләне. Дәүләт хеҙмәтләндереүҙәрен электрон формала алыу — Рәсәйҙә төҙөлгән «электрон хөкүмәт» системаһы бурыстарының береһе бит.
— Беҙҙә план-график, Президент заданиеһы бар, бик күп эштәр башҡарылған да инде, — тине Юрий Пустовгаров. – Ләкин алға киткән дәүләттәр менән сағыштырғанда беҙ әле юлдың башында ғына.
Ултырышта төп доклад менән БР элемтә һәм киң коммуникациялар министры Борис Мелкоедов сығыш яһаны. Ул «2020 йылға тиклем Башҡортостан Республикаһында мәғлүмәти йәмғиәтте үҫтереү» Республика маҡсатлы программаһы концепцияһын әҙерләү тураһында һөйләне. Был программа бер нисә маҡсатты күҙ уңында тота, уларҙың береһе — дәүләт хеҙмәттәренең асыҡлығын арттырасаҡ һәм коррупция кимәлен кәметәсәк һөҙөмтәле «электрон хөкүмәт» булдырыу. Икенсе мөһим маҡсат — ведомство-ара электрон документтар әйләнешен индереү, был төбәк дәүләт власы органдарының тағы ла һөҙөмтәлерәк эшләүен тәьмин итәсәк.
БР Элемтә һәм киң коммуникациялар министрлығына 2011 йылдың 15 февраленә тиклем «2020 йылға тиклем Башҡортостан Республикаһында мәғлүмәти йәмғиәтте үҫтереү» Республика маҡсатлы программаһы концепцияһы проектын эшләргә ҡушылды.
Ултырышта «Башҡортостандың социаль картаһы» проектын индереү тураһында ла мәғлүмәт бирелде. Был турала «Башҡортостан социаль карталар регистры» асыҡ акционерҙар йәмғиәте генераль директоры Олег Романов һөйләне.


text:
Башҡортостандың Сауҙа-сәнәғәт палатаһында республика делегацияһының Ҡазанға визитына әҙерлек башланды
Башҡортостан Республикаһының Сауҙа-сәнәғәт палатаһы республика предприятиеларын «Нефть. Газ. Нефтехимия» XVIII Халыҡ-ара күргәҙмәһендә ҡатнашырға саҡыра. Күргәҙмә Ҡазанда 7-9 сентябрҙә үтәсәк. Сара Татарстан Республикаһы Президенты, Татарстан Республикаһы Хөкүмәте, Ҡазан ҡалаһы мэрияһы ярҙамында, шулай уҡ «Татнефть» асыҡ акционерҙар йәмғиәте ярҙамында һәм ҡатнашлығында уҙасаҡ.
Әйтеп үтергә кәрәк, Татарстан предприятиелары Өфөлә үткәрелгән шундай уҡ «Нефть. Газ. Нефтехимия» күргәҙмәһендә традицион рәүештә ҡатнашып тора.
Ҡазанда үтәсәк күргәҙмә Волга буйы төбәктәренең нефть һәм химия тармаҡтары предприятиеларына яңы технологиялар һәм ҡорамалдар индереүгә, иҡтисади бәйләнештәрҙе һәм фәнни потенциалды үҫтереүҙә ярҙам итеүгә йүнәлтелгән.
Республикалар хеҙмәттәшлеген үҫтереү маҡсатында БР Сауҙа-сәнәғәт палатаһы Башҡортостандың сәнәғәт потенциалы күрһәтелгән һәм төбәктең предприятиелары тураһында мәғлүмәт урынлаштырылған коллектив экспозиция ойошторасаҡ.


text:
Энергетика күргәҙмәһе үткәрелә
20 октябрҙән 23-өнә тиклем Өфөлә «Урал энергетикаһы-2009» XV Юбилей халыҡ-ара махсус күргәҙмәһе, «Энергияны һаҡлау» VII махсус күргәҙмәһе, «Кабель.Сымдар.Арматура» IV экспофорумы, «Электр һәм яҡтылыҡ техникаһы» I махсус күргәҙмәһе үткәрелә.
Күргәҙмә “Аҡбуҙат” ипподромы манежы бинаһында үтәсәк.
РФ Энергетика министрлығы, БР Сәнәғәт һәм тышҡы иҡтисади бәйләнештәр министрлығы, “Башкирэнерго” асыҡ акционерҙар йәмғиәте ярҙамында күргәҙмәне ойоштороусылар – Башҡортостан күргәҙмә компанияһы, «Башҡортостан» күргәҙмә комплексы, Башҡортостан Республикаһының Сауҙа-сәнәғәт палатаһы.
«Урала энергетикаһы-2009» — был иң ҙур күргәҙмәләрҙең береһе, хаҡлы рәүештә Башҡортостан Республикаһында төп энергетик бизнес-форумы булып торасаҡ.
Күргәҙмә сиктәрендә сәнәғәттең бөтә тармаҡтары өсөн тәғәйенләнгән энергетика комплексы номенклатураһының киң спектры тәҡдим ителәсәк.
Быйыл күргәҙмәләрҙә 130-ҙан ашыу предприятие ҡатнаша. Экспоненттарҙың төп өлөшөн етештереүсе фирмалар тәшкил итә. Рәсәй төбәктәренән һәм Башҡортостан предприятиелары менән бер рәттән сит ил етештереүселәре лә ҡатнашасаҡ.
IX Рәсәй энергетика Форумы программаһының үҙәк ваҡиғаһы булып “Хәҙерге заман электротехник продукцияһы һәм фәнни-техник прогресс” конференцияһы һәм “Энергетик һөҙөмтәлелек. Проблемалар һәм хәл итеү юлдары” Бөтә Рәсәй конференцияһы торасаҡ.


text:
Фото:
Рөстәм Хәмитов Ирәмәл тауын Милли тәбиғәт паркы итеп иғлан итергә бойорҙо
Фото:
Башҡортостан Президенты Рөстәм Хәмитов Ирәмәл тауының үҙенсәлекле тәбиғәтен һәм боронғо күркәмлеген һаҡлап ҡалыу маҡсатында республиканың Учалы һәм Белорет райондары территорияһында Милли парк ойоштороу тураһында ҡарар ҡабул итте.
— Ирәмәл тауы урынында кисекмәҫтән Милли тәбиғәт паркы ойошторорға кәрәк, — тине Рөстәм Хәмитов. – Быға аҡса 2011 йыл бюджетында планлаштырылған да инде.
Учалы һәм Белорет райондары хакимиәт башлыҡтарына «Ирәмәл» Милли паркын ойоштороу буйынса саралар планы әҙерләргә йөкмәтелде, тип хәбәр итә республика башлығының матбуғат хеҙмәте.


text:
Күмертауҙың интернет порталы – бөтә Рәсәй конкурсы лауреаты
ӨФӨ, 2014 йыл, 22 октябрь. /«Башинформ» мәғлүмәт агентлығы, Арина Рәхимҡолова/.
Күмертау хакимиәтенең рәсми сайты, Һамар өлкәһенең Похвистнево порталынан ҡалышып, «Иң яҡшы муниципаль сайт» бөтә Рәсәй конкурсында лауреат булды.
Урындағы үҙидаралыҡ тураһында сайттарҙың йыл һайынғы бөтә Рәсәй конкурсы муниципаль берәмектәр һәм башҡа урындағы үҙидаралыҡ ойошмалары эшендә интернет-технологияларҙы популярлаштырыу маҡсатында уҙғарыла. Еңеүселәр биш номинацияла билдәләнә: «Федерация субъекты үҙәгенең иң яҡшы сайты», «Иң яҡшы муниципаль район сайты», «Иң яҡшы ҡала округы сайты», «Иң яҡшы ҡала биләмәһе сайты» һәм «Иң яҡшы ауыл биләмәһе сайты».
Республика муниципалитеттарының интернет-порталдары йыл һайын уҙғарылып килгән бәйгелә призлы урындарҙы беренсе ҡат ҡына яулап ҡалмай. Былтыр Ауырғазы районы хакимиәте сайты еңеүсе булғайны.
Конкурсты ойоштороусылар – Муниципаль академия, Федерация Советы һәм Дәүләт Думаһының урындағы үҙидаралыҡ мәсьәләләре буйынса комитеттары, «Управа» журналы.
Конкурс еңеүселәрен һәм лауреаттарын ноябрҙә Мәскәүҙә Рәсәй муниципаль академияһының ғилми-ғәмәли конференцияһы сиктәрендә бүләкләйәсәктәр.


text:
600 самаһы ғаилә торлаҡ мәсьәләһен хәл итеү өсөн финанс ярҙамы аласаҡ
«2012 йылға тиклем ауылдың социаль үҫеше» программаһы буйынса ауыл ерендә торлаҡ төҙөүгә һәм һатып алыуға Башҡортостан Республикаһының Ауыл хужалығы министрлығына быйыл 1600 ғаилә документтарын тапшырҙы. Шуларҙан 600-гә яҡын ғаилә торлаҡҡа социаль түләү биреү тураһында таныҡлыҡ аласаҡ.
Мәҫәлән, Бүздәк районында быйыл дүрт ғаилә ошондай документтар алып шатланды. Миәкә районында таныҡлыҡтар аласаҡ бәхетле ғаиләләр исемлеге раҫланды. Яҡын киләсәктә ун йәш ғаиләнең үҙ йорто йәки фатиры буласаҡ. Район хакимиәтендә былтыр 16 йәш ғаиләнең торлаҡ шарттарын яҡшыртыуға таныҡлыҡ алыуы хаҡында һөйләнеләр. Уларҙың бишәүе – торлаҡ һатып алыуға һәм 11 ғаилә – төҙөүгә. Бер йылда улар барыһы ла бына тигән йорттар күтәрҙе. Ике ғаилә көҙгә өй туйлаясаҡ, ҡалғандары әле биҙәү эштәрен дауам итә.


text:
Рөстәм Хәмитов: «Беҙ инвестициялар буйынса тәүге ун төбәк иҫәбендә»
ӨФӨ, 2015 йыл, 7 июль. /«Башинформ» мәғлүмәт агентлығы, Сергей Захаров/.
Өфөлә үтәсәк ШОС һәм БРИКС саммиттары алдынан Рөстәм Хәмитов «Ведомости» гәзитенә интервью бирҙе. Башҡортостан Башлығы билдәләүенсә, «беҙҙең төбәк яҡшылар иҫәбендә: бурыс күп түгел — бюджеттың 24 проценты, тәүге биш айҙа һалым керемдәре артҡан — 7-8 процентҡа графиктан алда барабыҙ, беренсе кварталда инвестициялар 9 процентҡа үҫкән. Әлбиттә, бындай күрһәткестәр яҡшы, әммә әүҙемерәк үҫешергә ирек бирмәй».
Саммиттарға әҙерлек өсөн сығымдар тейешле күләмдә бүленде, тип ышана Рөстәм Хәмитов. Уның һүҙҙәренсә, «республика — 2 миллиард самаһы, Федерация аэродромды реконструкциялауға шунса уҡ сумма, эшҡыуарҙар ете отелде төҙөү өсөн 11 миллиардҡа яҡын аҡса йүнәлтте. Эштәрҙең күбеһе планға ярашлы башҡарылды. Дәүләт башлыҡтарының осрашыуы уҙасаҡ Конгресс-холды былай ҙа төҙөкләндерергә теләгәйнек, сөнки ул күп осраҡта буш тора ине. Хәҙер был бинала төрлө кимәлдәге саралар үткәрергә мөмкин. Шулай уҡ беҙ юлдарҙы яңырттыҡ, фасадтарҙы һәм биналарҙы ремонтланыҡ. Бер һүҙ менән әйткәндә, уй-ниәттәребеҙҙе тормошҡа ашырҙыҡ». «Башҡа йылдарҙан айырмалы рәүештә, беҙ үҙебеҙ хаҡында белдерҙек, шуға күрә һөҙөмтәләр ҙә яҡшы — инвестициялар буйынса тәүге ун төбәк иҫәбендә», — тип һыҙыҡ өҫтөнә алды Рөстәм Хәмитов.


text:
Рөстәм Хәмитов «Медиа-штурм» проектында ҡатнашыусылар менән осрашты
Башҡортостан Президенты Рөстәм Хәмитов Бөрө ҡалаһына сәфәре барышында «Медиа-штурм» проектында ҡатнашыусылар менән осрашты. Йәш журналистар республика етәксеһенә хәбәр итеүенсә, әлеге ваҡытта Бөрө ҡалаһының төрлө брендтары әҙерләнә. Атап әйткәндә, «Йәнле ҡалалар» компанияһы башлығы Денис Визгалов «Бөрө – тәмле ҡала» концепцияһының презентацияһын үткәрҙе. Башҡортостан Президенты был идеяны хупланы.
Концепцияның төп йүнәлеше ҡалала урынлашҡан байтаҡ туҡланыу сәнәғәте предприятиеларына бәйле. Бөрө алма, билмән, төрлө ярымфабрикаттар кеүек ризыҡтары менән дан тота.
«Тәмле» исемен аҡлар өсөн, ҡалала кафе һәм ресторандар төҙөргә, шулай уҡ эске һәм ситтән килеү туризмын үҫтерергә кәрәк.
Бынан һуң проектта ҡатнашыусыларға һәм ҡунаҡтарға режиссер Динара Ғарипованың Бөрө тураһындағы ҡыҫҡа метражлы фильмы тәҡдим ителде.


text:
«Башҡортостан» телерадиокомпанияһы проекттары «ТЭФИ-Төбәк 2014» наградалары менән бүләкләнде
ӨФӨ, 2014 йыл, 28 ноябрь. /«Башинформ» мәғлүмәт агентлығы, Ләйлә Аралбаева/.
Сочи ҡалаһында «ТЭФИ-Төбәк 2014» бөтә Рәсәй телевизион конкурсына йомғаҡ яһалды. Быйыл Башҡортостан юлдаш телевидениеһының биш проекты финалға сыҡты.
Конкурс һайлап алыуы һөҙөмтәһендә «Башҡортостан» телерадиокомпанияһы дәүләт унитар предприятиеһы телеоператоры Урал Ғатауллин «Шүлгәнташ» фильмын төшөргәне өсөн «Иң яҡшы оператор эше» номинацияһында ТЭФИ яуланы. Был фильм Башҡортостан Президентының мәҙәниәт һәм сәнғәт өлкәһендәге ике миллионлыҡ гранты сараларына Бөрйән районы биләмәһендәге, тәүтормош кешеләренең ҡаялағы һүрәттәренә күрә күренекле, Шүлгәнташ мәмерйәһендә, шулай уҡ ерҙә, һауала, һыуҙа һәм бассейнда һыу аҫтында, ямғырҙа һәм махсус йыһазландырылған студияла төшөрөлә.
Финалда Башҡортостан юлдаш телевидениеһының төп операторы Грозныйҙан һәм Сургуттан хеҙмәттәштәре менән көс һынашты. Башҡорт әкиәтенең ҡатмарлы сәхнәләрен шул ҡәҙәр оҫта итеп төшөргәне өсөн ТЭФИ жюриһы уны юғары награда менән баһалай.
2012 йылда ул эш өсөн «Планеталар парады. Икенсе миҙгел» проектында номинацияланды. 2005 йылда «Ҡоралай» фильм-әкиәтен төшөргәне өсөн бронза Орфейына лайыҡ була.
Быйыл Спорт министрлығы менән берлектә «Рәсәй телевидениеһы академияһы» фонды тарафынан спорт йүнәлешендә өс махсус номинация ойошторола. Телеканал программалары уларҙың икәүһе буйынса еңеү яуланы: «Преодоление» номинацияһында – «Герой балалар» һәм «От массовости к мастерству» номинацияһында «Физкультура уҡытыусыһы көнө».
«Тамыр» телеканалы — «ТЭФИ-төбәк» бөтә Рәсәй фестиваленең һәр йылғы ҡатнашыусыһы.


text:
Сиркәү кешеләргә һәр яҡлап ярҙам итә башланы
Рус Православие Сиркәүе кешеләргә доғалары менән генә түгел, тәғәйен эштәре менән дә ярҙам итә башланы. Башҡортостанда Өфө епархияһы тарафынан ойошторолған яғындан ҡаза күреүселәргә ярҙам итеү өсөн “Шәфҡәтлелек” акцияһы ошондай һиҙелерлек ярҙам күрһәтеү өлгөләренең береһе булды. Уның һөҙөмтәләре кесе йома көндө «Башинформ» агентлығында матбуғат конференцияһында тикшерелде.
— Акция барышында епархияның бөтә мәхәлләләрендә гуманитар ярҙам ҡабул итеү пункттары ойошторолдо, — тип һөйләне Өфө епархияһының социаль хеҙмәт һәм мәрхәмәтлелек бүлеге етәксеһе протоиерей Андрей Зуев. – Әгәр башта тәүге кәрәк-яраҡ әйберҙәр һәм аҡса менән ярҙам күрһәтелгән кешеләр һаны тиҫтәләгән булһа, хәҙер инде йөҙҙәрсә. Акцияны үткәреү барышында республика ҡала һәм район хакимиәттәре, йәмәғәт ойошмалары, Ҡыҙыл Тәре йәмғиәтенең Республика идаралығы һәм РФ Ғәҙәттән тыш хәлдәр министрлығының БР буйынса Баш идаралығы менән тығыҙ хеҙмәттәшлек урынлаштырылды.
Андрей Зуевтың фекеренсә, Рәсәйҙә һәр ваҡыт социаль йүнәлештә булған Сиркәү һуңғы тиҫтә йылдарҙа мохтаж булыусыларға киң ярҙам күрһәтә алманы. Был ете тиҫтә йыл буйына илебеҙҙә бөтә дини ойошмаларҙың эҙәрлекләүҙәргә дусар ителеүе менән бәйләнгән.
— Совет осоронда һәм унан һуңғы тәүге осорҙа Сиркәү нисек тә аяҡҡа баҫырға һәм үҙен-үҙе ҡарарға маташты, — тип иҫәпләй Андрей Зуев. – Хәҙер иһә беҙҙең һүҙҙән эшкә күсеү, кешеләргә доғалар менән генә түгел, матди ярҙам да күрһәтеү мөмкинлегебеҙ булған осор етте. Бында беҙ, тәбиғи, бер кемде лә православие динен тотҡан һәм тотмағандарға бүлмәйбеҙ, ә диненә һәм милләтенә ҡарамаҫтан, мохтаж булыусыларға ярҙам итәбеҙ.
Янғындан ҡаза күреүселәрҙән тыш, Өфө епархияһы йәшәр урыны булмағандарға, туберкулез менән сирлеләргә һәм башҡа мохтаждарға ярҙам итә. Андрей Зуевтың һүҙҙәренә ҡарағанда, «Шәфҡәтлелек» акцияһы — был әле башы ғына. Тиҙҙән Өфө епархияһы инвалид балаларға ярҙамға раштыуа акциялары үткәрергә, төрлө категория граждандар өсөн социаль реабилитация үҙәге һәм иреклеккә сығарылған тотҡондар өсөн махсус социаль реабилитация үҙәге асырға планлаштыра.


text:
Уйын бизнесына сик ҡуйырға тырышалар
Законһыҙ уйын бизнесына ҡаршы көрәш Өфө өсөн элеккесә актуаль булып ҡала. Бөгөн был мәсьәлә мэриялағы кәңәшмәлә ҡарала. Өфө ҡалаһы ҡала округының “Дизайн һәм тышҡы реклама идаралығы” муниципаль унитар предприятиеһы етәксеһе Павел Әмировтың һүҙҙәренә ҡарағанда, “Уйын бизнесын көйләү тураһында” Федераль закон көскә ингәндән алып ҡалала 86 уйын йорто алтаҡталары бөтөрөлдө.
Закон ҡабул ителеүгә Өфөлә 159 уйын салоны иҫәпләнә ине. Хәҙерге ваҡытта уларҙың күбеһе ябылған. Әммә теге йәки был сәбәптәр арҡаһында ҡаланың төрлө өлөштәрендә 30-лап ошондай йорт эшләүен дауам итә.
— Был проблема илебеҙҙең башҡа ҙур ҡалаларына ла хас, — тине ҡала мэры Павел Качкаев. – Әммә был кемгәлер ҡарап, ҡул һелтәргә мөмкин тигәнде аңлатмай. Беҙ башҡа төбәктәргә кире өлгө булып тормау өсөн, законһыҙ уйын бизнесы кисекмәҫтән Өфөнән ҡыҫырыҡлап сығарылырға тейеш.
Уйын бизнесына ҡаршы көрәштең ҡатмарлылығы шуға ҡайтып ҡала: ҡала властары бер уйын клубының законһыҙ эшләүен иҫбатлап, уны ябырға өлгөрмәй, ҡаланың икенсе яғында ошондай яңы йорт барлыҡҡа килә. Һәм был быйыл 1 июлдән көскә ингән “Уйын бизнесын көйләү тураһында” Федераль закон менән, дүрт махсус бүленгән зонанан (Приморьела, Алтай крайында, Калининград өлкәһендә, шулай уҡ Краснодар крайы менән Ростов өлкәһе сигендә) тыш, уйын бизнесы Рәсәйҙең бөтә территорияһында тыйылыуға ҡарамаҫтан.


text:
Павел Бикмурзин: «Башҡортостанда ғына марийҙар һаны артты»
«Эрвел Марий» төбәк мари милли-мәҙәни автономияһы рәйесе Павел Бикмурзин БР Президенты Рөстәм Хәмитовтың 2011 йылды республикала Милләт-ара татыулыҡты нығытыу йылы тип иғлан итеү тураһындағы Указына үҙ ҡарашын белдерҙе.
— Башҡортостан башҡа төбәктәр менән сағыштырғанда өҫтөн тора, — тип билдәләне Павел Бикмурзин. – Беҙҙә, ғөмүмән, милләт-ара конфликттар тураһында мәсьәлә күтәрелмәй, сөнки ул юҡ. Оҙаҡ йылдар берлектәге тырышлыҡтар һөҙөмтәһеҙ үтмәй. Проблемалар килеп сыҡһа, бергәләп тикшерәбеҙ. Бөтә ил буйлап фин-уғыр халыҡтары кәмей бара. Шул иҫәптән Марий Илендәге мариҙар ҙа 1989 йылдан үҙ халҡының 6 процентын юғалтты. Башҡортостанда ғына һуңғы йылдарҙа мариҙар һаны артты. Был үҙе үк феномен бит. Әммә шул уҡ ваҡытта был республика етәкселегенең халыҡҡа ҡарата дөрөҫ сәйәсәт алып барыуы тураһында ла һөйләй.


text:
6 майҙа Өфөлә оло «йәшел» байрам үткәрелә
Баш ҡала хакимиәте һәм Башҡортостан Президенты Хакимиәте ярҙамында, «Йәшел Өфө» эко-проекты сиктәрендә быйыл яҙ 10 мең ағас ултыртыу планлаштырыла.
Шулай итеп, иртәгә, 6 майҙа, ҡаланың Ҡашҡаҙан паркында 120 үҫенте — 70 ағас һәм 50 ҡыуаҡ ултыртыу күҙаллана.
«Йәшел Өфө» проекты инициаторҙары — NOVA үҙәгенең «Һин — автор» тренинг программаһын үткән кешеләрҙең әйтеүенсә, был акцияның маҡсаты баш ҡала урамдарын йәшелләндереү менән генә сикләнмәй. Иң мөһиме — Өфө халҡына экологик тәрбиә биреү, кешенең тирә-яҡ мөхиткә һәм дөйөм алғанда бөтә тормошҡа экологик күҙлектән ҡарарға өйрәнеүен пропагандалау.
Экология акцияһынан тыш, 6 майҙа «Ҡашҡаҙан» паркында Өфөнө йәшеләндереү хөрмәтенә экология темаһына арналған яҙ байрамы ойошторола, теләге булғандарҙың барыһы ла байрамға саҡырыла.
Сара ҡунаҡтарын ағас ултыртыу, ҙур концерт программаһы, шул иҫәптән һәр төрлө конкурстар, тамашасылар менән ҡыҙыҡлы уйындар, бейеүҙәр, балалар аниматорының, шулай уҡ цирк артистарының, бит-боксерҙар һәм гимнасткаларҙың сығышы көтә.
«Йәшел» байрам иртәнге 11-ҙә башлана.


text:
Өфөлә «1000 велосипедсы көнө» үтәсәк
19 майҙа Өфөлә «1000 велосипедсы көнө» үтә. Был байрам баш ҡалала өсөнсө тапҡыр үткәреләсәк. Тәүге велоуҙышта 350 кеше ҡатнашһа, бер йылдан һуң уларҙың һаны дүрт тапҡырға тиерлек артты. Үткән йылда марафонда 1300 кеше ҡатнашты, уларға Башҡортостан Президенты Рөстәм Хәмитов һәм баш ҡала хакимиәте башлығы Ирек Ялалов та ҡушылды.
Быйыл веломарафон 12.30 сәғәттә Өфө ҡала Советы янынан старт алып, ҡаланың үҙәк урамдары буйлап үтәсәк. Велосипедсылар Конгресс-холдың спорт майҙансығына тиклем юл үтәсәк. Унда төрлө спорт ярыштары, конкурстар, уйындар ойоштороласаҡ. Байрамда теләгән һәр кеше ҡатнаша ала.


text:
Рөстәм Хәмитов: «Владимир Путиндың Мөрәжәғәтнамәһе – киләсәккә эш ҡеүәте биреүсе мөһим документ» Фото: Рәсәй Президентының матбуғат хеҙмәте
Рөстәм Хәмитов: «Владимир Путиндың Мөрәжәғәтнамәһе – киләсәккә эш ҡеүәте биреүсе мөһим документ»
Рөстәм Хәмитов: «Владимир Путиндың Мөрәжәғәтнамәһе – киләсәккә эш ҡеүәте биреүсе мөһим документ» Фото: Рәсәй Президентының матбуғат хеҙмәте
ӨФӨ, 2015 йыл, 3 декабрь. /«Башинформ» мәғлүмәт агентлығы, Александр Смирнов/.
3 декабрҙә Башҡортостан Башлығы Рөстәм Хәмитов Рәсәй Президенты Владимир Путиндың Федераль Йыйылышҡа йыллыҡ Мөрәжәғәтнамәһе менән сығыш яһау тантанаһында ҡатнашты.
«Мөрәжәғәтнамә, нигеҙҙә, ил ҡоролошо, иҡтисадты үҫтереү, ресурстар, финанстар йәлеп итеү мәсьәләләренә арналды, – тине Рөстәм Хәмитов. – Һәр ваҡыттағыса, Мөрәжәғәтнамә – киләсәккә эш ҡеүәте биреүсе мөһим документ. Республикабыҙҙа уның төп положениеларын тормошҡа ашырыу өҫтөндә эшләйәсәкбеҙ».
Республика Башлығы бәләкәй һәм урта эшҡыуарлыҡҡа, ауыл хужалығына ярҙам күрһәтеүҙе, мәғариф, йәштәр менән эшләү мәсьәләләрен Мөрәжәғәтнамәнең мөһим положениелары булыуын билдәләне.
«Тәү сиратта бәләкәй һәм урта эшҡыуарлыҡҡа ярҙам күрһәтеүҙе дауам итергә, административ кәртәләрҙе кәметеү йәһәтенән эшләргә кәрәк. Икенсенән, ауыл хужалығына ярҙам. Бер кемгә лә бәйле булмау өсөн импортты алмаштырыу, аҙыҡ-түлекте үҙебеҙҙә етештереү мәсьәләләре буйынса эшләү мөһим, – тип һыҙыҡ өҫтөнә алды Рөстәм Хәмитов. – Өсөнсөһө – белем биреү, йәштәр менән эш. Бөгөн йәштәрҙә илһөйәрлек рухы тәрбиәләү, рухи сығанаҡтарға ҡайтыу мөһим була бара. Ауыр булһа ла, ошо эште башларға кәрәк».
Төбәк етәксеһе һүҙҙәренсә, демография мәсьәләләре лә мөрәжәғәтнамәлә ҙур урын биләй.
«Беҙ ҡаҙаныштарыбыҙҙы ла, етешһеҙлектәребеҙҙе лә беләбеҙ. Үлемде кәметеү өсөн нисек эшләргә кәрәклеген аңлайбыҙ. Бөгөн был төп бурыс, – тине Рөстәм Хәмитов. – Быйыл республикала тыуыусылар һаны үлеүселәр һанынан күберәк буласаҡ. Ләкин һаулыҡ һаҡлауҙың сифатын арттырыу өҫтөндә эште дауам итеү зарур. Был бик ҡатмарлы эш».
Башҡортостан Башлығы әсәлек капиталы программаһының оҙайтылыуын да хупланы.


text:
Башҡортостан имамдары квалификацияһын күтәрә
Рәсәй мосолмандары Үҙәк диниә назаратының саралар планы буйынса ағымдағы йылда республика имам-хатиптары менән айлыҡ семинарҙар үткәреү ҡаралған. Сираттағы семинар Октябрьский ҡалаһының «Нуруль-ислам» мәҙрәсәһендә үткәрелде. Ул Туймазы, Шаран, Бүздәк, Бишбүләк, Йәрмәкәй, Миәкә, Бәләбәй райондарының һәм Октябрьский ҡалаһының 80-дән ашыу имамы, шулай уҡ Рәсәй мосолмандары Үҙәк диниә назараты рәйесе секретары Абдуссамад хәҙрәт Ваһапов ҡатнашлығында үтте. Бында мәхәлләләрҙә көн дә осраған мөһим мәсьәләләр хаҡында һүҙ барҙы. Был конфессия-ара һәм милләт-ара мөнәсәбәттәрҙә татыулыҡ һәм тотороҡлоҡто һаҡлау, экстремизм һәм ваһһабизмдың үтеп инеүенә, дини секталар таралыуына ҡаршы тороу, мосолмандар һәм дөйөм алғанда бар йәмғиәт араһында дини нигеҙҙә тыуған килешмәүсәнлекте бөтөрөү, кадрҙар менән тәьмин итеү, дини белемде һәм квалификацияны күтәреү һәм башҡа төрлө мәсьәләләр, тип хәбәр итә «Октябрьский нефтяник» гәзите.


text:
Өфөнөң Орджоникидзе районын Марат Ғәлиуллин етәкләне
Марат Ғәлиуллин БР Өфө ҡалаһы ҡала округының Орджоникидзе районы хакимиәтен етәкләне. Район башлығының элекке эш урыны – Өфө хакимиәте башлығы урынбаҫары.
Ҡала хакимиәте башлығы Ирек Ялалов районды 15 йыл дауамында етәкләгән Мәхмүт Бикбулатовҡа рәхмәтен белдерҙе. Баш ҡала мэры был йылдарҙа райондағы ыңғай үҙгәрештәрҙе билдәләне.
Ирек Ялаловтың әйтеүе буйынса, алдағы йылдарҙа районда бер нисә эре проектты тормошҡа ашырыу, социаль һәм транспорт инфраструктураһын яҡшыртыу һәм киңәйтеү планлаштырыла. Был яуаплы мәсьәләләрҙе Марат Ғәлиуллин етәкселегендәге бөтә коллективҡа хәл итергә тура киләсәк.


text:
Республиканың Хеҙмәт һәм халыҡты социаль яҡлау министрлығында — яңы министр урынбаҫарҙарыФото: Башҡортостан Хеҙмәт һәм халыҡты социаль яҡлау министрлығы сайтынан
Республиканың Хеҙмәт һәм халыҡты социаль яҡлау министрлығында — яңы министр урынбаҫарҙары
Республиканың Хеҙмәт һәм халыҡты социаль яҡлау министрлығында — яңы министр урынбаҫарҙарыФото: Башҡортостан Хеҙмәт һәм халыҡты социаль яҡлау министрлығы сайтынан
ӨФӨ, 2016 йыл, 25 февраль. /«Башинформ» мәғлүмәт агентлығы, Сергей Захаров/.
Башҡортостан Хөкүмәте бойроғо менән Юрий Мельников һәм Фәнүр Шәйхисламов республика хеҙмәт һәм халыҡты социаль яҡлау министры урынбаҫарҙары итеп тәғәйенләнде.
Юрий Мельников 1976 йылда тыуған. Ырымбур дәүләт медицина академияһын тамамлаған, әлеге ваҡытта Күмертау иҡтисад һәм хоҡуҡ институтында (иҡтисад факультеты) икенсе юғары белем ала. Рәсәйҙең халыҡ хужалығы ойошмалары өсөн идара итеүсе кадрҙар әҙерләү президент программаһы буйынса уҡый. Күмертау ҡалаһының үҙәк район дауаханаһы поликлиникаһында табип булып эшләй, Күмертау ҡала Советына депутат, һуңынан уның рәйесе итеп һайлана. 2008 йылдан әлеге көнгә тиклем Күмертау психоневрологик интернаты директоры вазифаһын биләгән.
Министр урынбаҫары вазифаһында хеҙмәт мөнәсәбәттәре, эш хаҡын түләү һәм социаль партнерлыҡ өлкәһе өсөн яуап бирәсәк.
Фәнүр Шәйхисламов 1980 йылғы. Башҡорт дәүләт университетының Хоҡуҡ институтын тамамлаған. Мәғариф министрлығында, Тышҡы иҡтисади бәйләнештәр, сауҙа һәм эшҡыуарлыҡ министрлығында, Эшҡыуарлыҡ һәм сауҙа буйынса дәүләт комитетында, Башҡортостан буйынса Федераль ҡаҙналыҡ идаралығында төрлө вазифаларҙа эшләгән. Әлегә тиклем Башҡортостан Башлығы Хакимиәтенең Эксперт-контроль идаралығының контроль саралар бүлеге мөдире вазифаһын биләгән.
Башҡортостандың Хеҙмәт һәм халыҡты социаль яҡлау министрлығында мәшғүллек һәм хеҙмәт баҙары өлкәһе өсөн яуаплы.


text:
Белорет металлургия комбинатында ярыш старт алды
«Мечел» компанияһына ингән Белорет металлургия комбинатында предприятие хакимиәте һәм профсоюз комитеты тарафынан ойошторолған традицион шәхси ярыш старт алды. Ярышта еңеүселәр дипломдар һәм аҡсалата премиялар менән наградланасаҡ.
Ярыш хеҙмәт етештереүсәнлеген күтәреүгә, предприятие хеҙмәткәрҙәренең производство бурыстарын үтәүҙә юғары һуңғы һөҙөмтәләргә өлгәшеүенә, шулай уҡ эш һөҙөмтәлелеген һәм сифатын яҡшыртыуға, сығымдарҙы экономиялауға, хеҙмәт дисциплинаһын нығытыуға йүнәлтелгән. Ярышта эшселәр, белгестәр һәм комбинат етәкселәре ҡатнаша, улар “Һөнәре буйынса иң яҡшы эшсе” һәм “Комбинаттың иң яҡшы белгесе” исемдәре өсөн көрәшәсәк.
Ярышҡа һуңғы йомғаҡ 10 июлгә тиклем “Белорет металлургия комбинаты” асыҡ акционерҙар комбинаты хакимиәте һәм профсоюз комитетының берлектәге ултырышында яһаласаҡ. Ә наградлау тантанаһы һөнәри байрамдары – Металлургтар көнө алдынан үткәреләсәк.


text:
Өфөлә Волга буйы федераль округы нотариустары Советы ултырышы үтте
Өфөнөң Конгресс-холында Волга буйы федераль округындағы Нотариаль палаталарҙың Координация-методик советы ултырышы үтте.
Унда ҡатнашыусылар васыят, ҡануниәт буйынса төрлө мөлкәт ҡабул итеп алыу мәсьәләләрен тикшерҙе. Шулай уҡ нотариаль эшмәкәрлеккә электрон документтар әйләнешен индереү мәсьәләһе иғтибар үҙәгендә булды.
Башҡортостандың Нотариаль палатаһы президенты Әлфиә Хәйҙәрова фекеренсә, яңы мәғлүмәт технологияларына күсеү мөһим мәсьәләләрҙең береһе булып тора.
— Әлеге ваҡытта күпселек нотариустарҙа электрон ҡултамға ҡуйыу программаһы булдырылған, улар әлеге программа менән эшләргә әҙер. Бынан тыш, шәхси эшҡыуарҙарҙы һәм юридик шәхестәрҙе теркәүгә документтар ҡабул итеүҙә нотариустар һалым органдары менән бергә электрон документтар әйләнешен үҫтерә, — тине республиканың баш нотариусы.
— Хәҙер нотариат яңы етди реформалар алдында тора, — тигән фекерен белдерҙе Рәсәй Юстиция министрлығының Башҡортостан буйынса Идаралығы начальнигы вазифаһын ваҡытлыса башҡарыусы Салауат Йәнтурин. – Һуңғы тапҡыр нотариат 1993 йылда реформалаштырылды. Әле, нотариатта шәхси практиканы тергеҙеү үҙен аҡланы, тигән һығымта яһарға була.
Уның билдәләүенсә, ғәмәлдәге ҡануниәт нотариустарҙың мөмкинлектәре менән тулы кимәлдә файҙаланмай. Әммә алдағы реформа был мөмкинлектәрҙе тулыһынса аса ала. Реформа нотариустар ролен көсәйтеүҙе, уларға яңы вәкәләттәр тапшырыуҙы һәм башҡа үҙгәрештәрҙе күҙ уңында тота.


text:
Рөстәм Хәмитов яҡташ тенниссыларҙы еңеү менән ҡотланы
Өфөлә 19 йәшкә тиклемге егеттәр араһында теннис буйынса Рәсәй команда беренселеге тамамланды. Башҡортостандың егеттәр командаһы Санкт-Петербургты һәм Краснодар крайын үтеп, беренсе урынды яуланы.
Башҡортостан Республикаһы Президенты Рөстәм Хәмитов Олимпия резервындағы теннис буйынса Республика балалар-үҫмерҙәр спорт мәктәбе директоры Фаил Хәфизовҡа ҡотлау телеграммаһын ебәрҙе.
Ҡотлауҙа былай тиелә:
— Хөрмәтле Фаил Наил улы! Һеҙҙе һәм Башҡортостан Республикаһының теннис буйынса командаһын еңеү менән ихлас ҡотлайым!
Андрей Савельев, Федор Червяков һәм Сергей Кудряшов составындағы беҙҙең команда 19 йәшкә тиклемге егеттәр араһында теннис буйынса Рәсәй команда беренселегендә еңеүгә өлгәшә алды.
Спортсыларға, шулай уҡ команда етәксеһе, тренер Р.Г.Нурғәлиевҡа юғары спорт оҫталыҡтары, ихтыяр көсө һәм еңеүгә ынтылыштары өсөн рәхмәтемде белдерәм. Республика тенниссылары артабан да бөтә Рәсәй һәм халыҡ-ара ярыштарында Башҡортостан абруйын арттырыр, тип ышанам. Һеҙгә ныҡлы һаулыҡ, шулай уҡ Башҡортостан һәм бөтә Рәсәй данын күтәрәсәк яңы еңеүҙәр теләйем!
Ихтирам менән, Башҡортостан Республикаһы Президенты Р.Хәмитов.


text:
Ҡазанда Башҡортостан пенсионерҙары интернет менән әүҙем ҡулланыусы исеме өсөн көс һынаша
ӨФӨ, 2015 йыл, 24 август. /«Башинформ» мәғлүмәт агентлығы, Гөлфиә Акулова/.
Бөгөн, 24 августа, Ҡазанда өлкән йәштәгеләр араһында компьютер буйынса V Бөтә Рәсәй чемпионаты башлана. Унда Башҡортостан исеменән Учалынан Фатима Алтынбәкова һәм Ҡалтасы районынан Ирина Нурыева сығыш яһай. Сараны Рәсәй Пенсионерҙар союзы ойоштора.
Республика Хеҙмәт һәм халыҡты социаль яҡлау министрлығының матбуғат хеҙмәте хәбәр итеүенсә, Башҡортостан вәкилдәре ошоға оҡшаш ярыштарҙың төбәк этабында еңеү яулаған. Сарала Рәсәйҙең 70 төбәгенән 150-нән ашыу пенсионер ҡатнаша. Быйылғы чемпионатҡа Ҡырым, Севастополь, Калининград һәм Сахалин өлкәләре, шулай уҡ Абхазия, Белоруссия, Бельгия, Польша, Словения һәм Финляндия илдәре вәкилдәре килгән. Ике көн дауамында улар мәғлүмәт технологияларын иң әүҙем ҡулланыусы исеме өсөн көс һынашасаҡ.
Ҡатнашыусылар дәүләт хеҙмәттәре порталын файҙалана, текст программалары менән эшләй, презентация яһай белеүен күрһәтәсәк.
Компьютер буйынса күп төрлө ярыштың төп маҡсаттары — пенсионерҙарҙы компьютер технологияларына эйә булыу хәрәкәтенә йәлеп итеү, уларҙы интернет аша дәүләт хеҙмәттәре менән ҡулланырға өйрәтеү.
Белешмә. Бөтә Рәсәй йәмәғәтселек фекерен өйрәнеү үҙәге мәғлүмәттәре буйынса, 55 йәштән өлкән рәсәйҙәрҙең 20 проценты — ҡайһы берҙә һәм бары тик 8 проценты ғына даими рәүештә интернет менән файҙалана.


text:
Баш ҡалала журналистар һәм эксперттар производствола хеҙмәтте һаҡлау мәсьәләләрен тикшерҙе
«Башинформ» агентлығында БР Эшлекле һәм иҡтисади журналистика ассоциацияһының, сәнәғәт хәүефһеҙлеге һәм хеҙмәтте һаҡлауға арналған, быйыл тәүге осрашыуы үтте.
Журналистарҙан тыш, түңәрәк өҫтәл форматында ойошторолған, фекер алышыуҙа Башҡортостандың хеҙмәт һаҡлау, производствола экология һәм хәүефһеҙлек тармаҡ-ара институты, БР-ҙа Дәүләт хеҙмәт инспекцияһы, Рәсәй ҡулланыусылар күҙәтеүенең БР буйынса идаралығы хеҙмәткәрҙәре, шулай уҡ республиканың эре сәнәғәт предприятиелары вәкилдәре ҡатнашты.
Эшлекле һәм иҡтисади журналистика ассоциацияһы етәксеһе, «Республика Башкортостан» гәзитенең баш мөхәррире Эльза Хорева билдәләүенсә, «ассоциация темаға максималь сумып эшләйәсәк». Йыл йомғаҡтары буйынса иң яҡшыларҙың яҡшыларына алдынғы федераль баҫмаларҙа стажировка үтеү мөмкинлеге биреләсәк.
Фекер алышыу өсөн сәнәғәт хәүефһеҙлеге һәм производствола хеҙмәт һағы темаһы тиккә генә һайланмаған.
— Производство йәрәхәте тураһында һөйләгәндә, беҙ, журналистар, һирәк түгел һәләк булған һәр хеҙмәткәрҙең артында ғаиләһе, кеше яҙмыштары тороуон онотабыҙ, — тип билдәләне «Башҡортостан» телерадиокомпанияһы дәүләт унитар предприятиеһы директорының телевидение буйынса урынбаҫары Азамат Әлмөхәмәтов.
Бөгөнгө көнгә производство хәүефһеҙлеге һәм хеҙмәт һағы мәсьәләһе элеккесә һәр предприятиела тиерлек иң көнүҙәк иҫәбендә ҡала.
Эксперттарҙың фекеренсә, дәүләттең производство хәүефһеҙлеге һәм хеҙмәт һағы өлкәһендә яйға һалынған сәйәсәте, хәүеф-хәтәрҙең объектив баһаһы, яңы технологиялар индереү һәм, әлбиттә, был проблемаға сәнәғәт предприятиелары етәкселәре яғынан көсәйтелгән иғтибар ғына был хәлде үҙгәртә ала.
Кәңәшмәлә Башҡортостанда Дәүләт хеҙмәт инспекцияһы етәксеһе урынбаҫары Владимир Гребенников хәбәр итеүенсә, производство йәрәхәтенең кимәле республикала һәр йыл һайын кәмей.
Ведомство башлығы фекеренсә, быға «республика власть органдарының, йәмәғәт ойошмаларының һәм хеҙмәткәрҙәрҙең комплекслы, әүҙем эше» һөҙөмтәһендә өлгәшеп булды.


text:
Өфөлә геодезистарға һәйкәл асылдыФото: Олег Яровиков
Өфөлә геодезистарға һәйкәл асылды
Өфөлә геодезистарға һәйкәл асылдыФото: Олег Яровиков
ӨФӨ, 2016 йыл, 28 сентябрь. /«Башинформ» мәғлүмәт агентлығы, Ольга Мортазина/.
Бөтә Рәсәй кадастр инженерҙары съезы сиктәрендә Өфөлә геодезистарға һәйкәл асылды. Ул Крупская урамында Башҡортостандың Росреестр идаралығы бинаһы янында ҡуйылған.
Ведомствола хәбәр итеүҙәренсә, скульптураның макетын Өфө оҫтаһы Хәлит Ғәлиуллин әҙерләгән. Бронза һәйкәлдең хаҡы – яҡынса 2 миллион һум, шулай уҡ геодезия эштәре менән бәйле ике мең белгес аҡсалата өлөш индергән. Бер тоннаға яҡын ауырлыҡтағы һәйкәл Свердловск өлкәһенең Красноуфимск ҡалаһы оҫтаханаһында ҡойолған.
Тантанала республиканың Росреестр идаралығы һәм Кадастр палатаһы етәкселеге, ҡала хакимиәте, профессиональ ассоциация вәкилдәре, тармаҡтың атҡаҙанған ветерандары ҡатнашты. Һәйкәлде асыу хоҡуғы лайыҡлы рәүештә почетлы геодезистар Елена менән Леонид Хылпустарға бирелде.
«Геодезистар — карталар төҙөү һәм урындағы рельефты һүрәтләү өсөн кәрәкле иҫәп-хисап алып барыу буйынса белгестәр. Был инженер һәм төҙөлөш эштәре өсөн мөһим. Ошо һөнәр эйәләренең эшмәкәрлеге йәмғиәт тормошо һәм дәүләттең иҡтисади менән айырылғыһыҙ бәйле. Төҙөлөш, экология һәм навигация эштәрендә, тәбиғәтте һаҡлау һәм башҡа бик күп тармаҡтарҙа карта, топография пландары бик кәрәк», — тип һөйләнеләр Башҡортостандың Росреестр идаралығында.


text:
Фото:
Азамат Илембәтов Рәсәй Иҫәп палатаһы аудиторы Александр Пискунов менән осрашты
Фото:
7 июлдә Башҡортостан Республикаһы Хөкүмәте Премьер-министры Азамат Илембәтов Рәсәй Федерацияһың Иҫәп палатаһы аудиторы Александр Пискунов менән эш осрашыуы үткәрҙе.
Осрашыуҙа шулай уҡ БР Хөкүмәте Премьер-министры урынбаҫары — Хөкүмәт Аппараты етәксеһе Илшат Тажетдинов, БР Контроль-иҫәп палатаһы рәйесе Салауат Харасов һәм БР Дәүләт заказдарын урынлаштырыу буйынса дәүләт комитеты рәйесе Сергей Новиков ҡатнашты.
Осрашыу барышында төбәк үҫешенең социаль-иҡтисади процестары стратегияһының төп элементы булараҡ Башҡортостан Республикаһының интеграцияланған контракт системаһын формалаштырыу мәсьәләләре тикшерелде, тип хәбәр итә БР Хөкүмәтенең матбуғат хеҙмәте.


text:
Рөстәм Хәмитов РФ Президенты ҡарамағындағы Бала хоҡуҡтары буйынса вәкил Павел Астахов менән осраштыФото: Олег Яровиков
Рөстәм Хәмитов РФ Президенты ҡарамағындағы Бала хоҡуҡтары буйынса вәкил Павел Астахов менән осрашты
Рөстәм Хәмитов РФ Президенты ҡарамағындағы Бала хоҡуҡтары буйынса вәкил Павел Астахов менән осраштыФото: Олег Яровиков
8 ноябрҙә Республика йортонда Башҡортостан Президенты Рөстәм Хәмитов Өфөгә эш визиты менән килгән Рәсәй Президенты ҡарамағындағы Бала хоҡуҡтары буйынса вәкил Павел Астахов менән осрашты. Осрашыуҙа әсәлек һәм балалыҡты яҡлау мәсьәләләре, күп балалы һәм һаулыҡ мөмкинлектәре сикләнгән балалар тәрбиәләгән ғаиләләрҙең көнүҙәк мәсьәләләрен хәл итеү юлдары тикшерелде, тип хәбәр иттеләр республика башлығының матбуғат хеҙмәтенән.
Рөстәм Хәмитов менән Павел Астахов 2013 йылда Өфөлә Рәсәй Федерацияһы субъекттарында Бала хоҡуҡтары буйынса вәкилдәрҙең VII съезын үткәреүгә әҙерлек мәсьәләләре хаҡында һөйләште.
— Бала хоҡуҡтары темаһына ярайһы уҡ ҙур иғтибар бүләбеҙ. Әлбиттә, һеҙҙең ярҙамға, артабан нисек эш итеү буйынса тәҡдимдәрегеҙгә иҫәп тотабыҙ. Үҙебеҙҙә эште әүҙем алып барабыҙ, был тема алғы планда тора. Әлбиттә, ҡулыбыҙҙан килгәнсе матди, ойоштороу һәм идара итеү йәһәтенән ярҙам күрһәтергә тырышабыҙ. Яйлап алға табан барабыҙ: балалар өсөн яңы үҙәктәр асыла, етем балалар өсөн торлаҡ, яңы поликлиникалар һәм перинаталь үҙәктәр төҙөлә. Бюджет дефициты шарттарында ла был өлкәнән ситләшергә ярамауын, балалар мәсьәләләрен тәү сиратта хәл итергә кәрәклеген яҡшы аңлайбыҙ, — тип билдәләне Башҡортостан Президенты.
Быйыл республикала өс һәм унан да ашыу бала тәрбиәләгән ғаиләләргә ер участкалары күпләп бирелә башланы, тине Президент омбудсменға. Бынан тыш, инвалид бала тәрбиәләгән ғаиләләргә ер бушлай биреләсәк.
— Шуға күрә беҙ бүлергә тейеш 35 мең участканан тыш, йәнә 10-12 меңгә яҡын участка кәрәк буласаҡ. Быйыл яҡынса 5-6 мең участка бүлербеҙ, тип уйлайым. Әлбиттә, Өфөлә әлеге процесс ҙур ауырлыҡ менән бара, миллионлы ҡалаларҙы ер етешмәү мәсьәләһе борсой. Әммә беҙ проблеманы хәл итеү юлын таптыҡ. Һәм быйыл өс һәм унан да ашыу бала, шулай уҡ инвалид бала тәрбиәләгән тәүге мең ярым ғаилә сертификаттар аласаҡ. Республика буйынса был һан яҡынса 3,5-4,5 меңгә етә. Шул уҡ ваҡытта ҡайһы бер райондарҙа буш ятҡан ерҙәр күп, — тине Президент.
Павел Астахов, үҙ сиратында, Башҡортостанда әсәлек һәм балалыҡ мәсьәләләренә ҙур иғтибар бүленеүен билдәләне һәм был мәсьәләләрҙе хәл итеүҙә ҙур ярҙам күрһәткәне өсөн республика етәкселегенә рәхмәтен белдерҙе.


text:
7 декабрь
7 декабрь — григориан стиле буйынса йылдың 341-се көнө (кәбисә йылында 342-се). Йыл аҙағынаса 24 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
Халыҡ-ара[үҙгәртергә | вики-тексты үҙгәртергә]
- БМО — Халыҡ-ара гражданлыҡ авиацияһы көнө.
Милли[үҙгәртергә | вики-тексты үҙгәртергә]
- Украина — Ерле үҙидараһы көнө.
Тарихи ваҡиғалар[үҙгәртергә | вики-тексты үҙгәртергә]
- 1941 — Япония Пёрл-Харборға һөжүм итә.
- 1944 — Чикагола Халыҡ-ара гражданлыҡ авиация конвенцияһына ҡул ҡуйыла.
- 1981 — Испания НАТО ҡатнашыусыһы булып теркәлә.
Был көндө тыуғандар[үҙгәртергә | вики-тексты үҙгәртергә]
- 1905 — Джерард Петер Койпер голланд һәм америка астрономы.
- 1928 — Ноам Хомский, америка лингвисы.
- 1971 — Владимир Эдуардович Акопян, совет шахматсыһы.
- 1980 — Джон Терри, инглиз футболсыһы.
Был көндө үлгәндәр[үҙгәртергә | вики-тексты үҙгәртергә]
- 43 б.э.т. — Марк Туллий Цицерон рим философы.
- 1804 — Иоганн Тобиас Ловиц немец химигы.
- 1912 — Джордж Дарвин, инглиз астрономы, Чарльз Дарвиндың икенсе улы.
- 1937 — Дәүләтшин Ғәббәс Йәғәфәр улы, күренекле башҡорт телсеһе, сәйәси репрессия ҡорбаны.


text:
Башҡортостанда Рәсәй хәрби-тарихи йәмғиәтенең урындағы бүлексәләре асыласаҡ
Республиканың барлыҡ райондарында «Рәсәй хәрби-тарихи йәмғиәте» бөтә Рәсәй ижтимағи-дәүләт ойошмаһының урындағы бүлексәләре булдырылырға тейеш. Бындай ҡарар әлеге ойошманың Башҡортостан төбәк бүлексәһе Советы ултырышында ҡабул ителде.
Кәңәшмә барышында төбәк бүлексәһенең алдағы йылға бурыстары билдәләнде. Беренсе донъя һуғышына 100 йыл тулыуға арналған сараларға әҙерләнеү һәм уларҙы үткәреү төп масат булып тора. Был ваҡиғаға әҙерлек барышында республиканың барлыҡ ҡала һәм райондарында архив документтарын өйрәнеүҙе әүҙемләштереү, шулай уҡ хәрби-патриотик темаға фәнни-ғәмәли конференциялар үткәреү ҡарала.
Ултырышта доклад менән БР Милли музейының генераль директоры Ғәли Вәлиуллин сығыш яһаны.
Рәсәй хәрби-тарихи йәмғиәте, шулай уҡ уның төбәк бүлексәләре РФ Президенты Владимир Путиндың 2012 йылдың 29 декабрендәге Указына ярашлы булдырыла.
Рәсәй хәрби-тарихи йәмғиәте илдең хәрби-тарихи үткәнен өйрәнеүҙә дәүләт һәм йәмғиәт көстәрен бергә туплау, Рәсәй тарихын өйрәнеүгә булышлыҡ итеү һәм уны боҙоп күрһәтеүгә юл ҡуймау, патриотизм тәрбиәләү, хәрби хеҙмәттең абруйын күтәреү маҡсатында булдырылды.


text:
Туймазыла йәштәргә һөнәр йүнәлеше биреү мәсьәләләре тикшереләсәк
20 октябрҙә Туймазыла “Үҫмерҙәрҙең һәм йәштәрҙең профессиональ-шәхси үҙбилдәләнеше буйынса эшмәкәрлекте ойоштороу һәм тормошҡа ашырыуҙың заманса технологиялары” зона семинары үтәсәк.
БР Йәштәр сәйәсәте, спорт һәм туризм министрлығынан хәбәр итеүҙәренсә, сараның төп маҡсаттары – үҫмерҙәргә һөнәри йүнәлеш биреү һәм йәштәрҙе эш менән тәьмин итеүгә булышлыҡ итеү буйынса эшмәкәрлек алып барыусы ойошмалар һәм учреждениелар араһында хеҙмәттәшлек итеү системаһын ойоштороу, үҫеп килеүсе быуындың профессиональ-шәхси үҙбилдәләнеше буйынса эшләү формалары һәм ысулдары, заманса технологиялар менән танышыу, мәғлүмәт-методика базаһы булдырыу һәм профориентация мәсьәләләре буйынса методик материалды таратыу системаһында инновацион ҡараштарҙы файҙаланыу.
Сарала Бәләбәй, Бөрйән, Йәрмәкәй, Туймазы, Шаран райондарынан һәм Октябрьский ҡалаһынан педагог-психологтар, социаль педагогтар, белем биреү учреждениелары директорҙары урынбаҫарҙары, социаль-психологик хеҙмәттәр һәм мәшғүллек үҙәктәре белгестәре ҡатнашасаҡ. Семинарҙың ғәмәли өлөшөндә йәштәрҙең профессиональ-шәхси үҙбилдәләнеше процесын әүҙемләштереү буйынса тренингтар үткәреләсәк.


text:
Баҫма матбуғатты таратыу баҙарында конкуренция проблемаһы тикшереләсәк
8 октябрҙә Федераль монополияға ҡаршы хеҙмәттең БР буйынса идаралығы Ваҡлап һатыу өлкәһендә конкуренцияны үҫтереү буйынса эксперт советының асыҡ ултырышын үткәрәсәк.
Башҡортостан Республикаһында ваҡытлы матбуғат баҫмаларын һәм башҡа матбуғат продукцияларын баҙарҙа таратыу конкуренцияһын үҫтереү проблемаһы эксперттарҙың иғтибар үҙәгендә буласаҡ.
Ултырыш Өфө ҡалаһы, Киров урамы, 45 адресы буйынса «Башинформ» агентлығының конференциялар залында үтәсәк. Сәғәт 10-да башлана.
Тулыраҡ мәғлүмәт алыу өсөн (347) 276 60 34, 272 25 21 йәки факс (347) 272 58 82 телефондары буйынса шылтыратырға мөмкин.


text:
Рөстәм Хәмитов юл төҙөлөшө өлкәһендә инновация предприятиеһы булдырырға тәҡдим иттеФото: Олег Яровиков
Рөстәм Хәмитов юл төҙөлөшө өлкәһендә инновация предприятиеһы булдырырға тәҡдим итте
Рөстәм Хәмитов юл төҙөлөшө өлкәһендә инновация предприятиеһы булдырырға тәҡдим иттеФото: Олег Яровиков
ӨФӨ, 2016 йыл, 15 август. /«Башинформ» мәғлүмәт агентлығы, Александр Смирнов/.
Башҡортостан Башлығы Рөстәм Хәмитов Белоретҡа эш сәфәре барышында «Россильбер» сәнәғәт компанияһының эшмәкәрлеге менән танышты. Ул нефть, газ, металлургия, целлюлоза-ҡағыҙ һәм юл-төҙөлөш сәнәғәте өсөн махсус тәғәйенләнешле реагенттар һәм майлау материалдары әҙерләүгә, етештереүгә һәм индереүгә махсуслаша.
«Россильбер» яуаплылығы сикләнгән йәмғиәте етәксеһе Илшат Хафизов әйтеүенсә, производствола файҙаланылған ҡорамал үҙебеҙҙең проекттар буйынса йыйылған. Компания импортты алмаштырыу программаһында әүҙем ҡатнаша: ҡулланыусыларға битумдың, майҙың, юл реагенттарының яңы модификацияһын тәҡдим итә.
Рөстәм Хәмитов компания белгестәре менән Башҡортостанда файҙаланылған битумдың сифатын тикшерҙе һәм юл төҙөлөшө өлкәһендә берлектәге предприятие төҙөргә тәҡдим итте.
– Башҡарған эштәрегеҙ тәьҫирләндерә, – тине төбәк Башлығы. – Кемдеңдер яңы производство асыуы, яңы технологиялар индереүе, яңы идеялар тәҡдим итеүе – беҙҙең өсөн иң ҙур награда.
Сәфәр йомғаҡтары буйынса Башҡортостандың Сәнәғәт һәм инновация сәйәсәте министрлығына, Транспорт һәм юл хужалығы буйынса дәүләт комитетына тейешле күрһәтмәләр биреләсәк, шулай уҡ компанияның эштәрен файҙаланыу һәм уны артабан үҫтереү мәсьәләләре буйынса кәңәшмә үткәреләсәк, тип билдәләне республика етәксеһе.


text:
Рөстәм Хәмитов республика юлдарында тәртип урынлаштырыуҙы талап иттеФото: Олег Яровиков, Башҡортостан Башлығының матбуғат хеҙмәте
Рөстәм Хәмитов республика юлдарында тәртип урынлаштырыуҙы талап итте
Рөстәм Хәмитов республика юлдарында тәртип урынлаштырыуҙы талап иттеФото: Олег Яровиков, Башҡортостан Башлығының матбуғат хеҙмәте
ӨФӨ, 2016 йыл, 30 март. /«Башинформ» мәғлүмәт агентлығы, Александр Смирнов/.
29 мартта Башҡортостан Башлығы Рөстәм Хәмитов Өфө буйлап эш сәфәре барышында республиканың Юл хужалығы идаралығы лабораторияһында булды. 2014 йылда унда Һынау үҙәге булдырылды.
Рөстәм Хәмитов үлсәү контроленең күсмә пунктын ҡараны. Бөгөн республикала тәүлек әйләнәһенә 10 шундай машина эшләй. Төбәк етәксеһе юл япмаһын һаҡлау эшендә үлсәү контроленең әһәмиәтен билдәләне, шулай уҡ автомобилдәрҙең таҙалығы контролен индерергә тәҡдим итте.
Өфөлә ике күсмә юл лабораториялары асылған. Улар компьютерлаштырылған ҡорамалдар менән йыһазландырылған. Башҡортостан Башлығы асфальт-бетонды, битум ҡатырғыс, ташлы материалдарҙы һынау өсөн лабораторияларҙың эшмәкәрлеге менән танышты. Идаралыҡ етәксеһе Фуат Хәлитов һүҙҙәренсә, һынау үҙәге белгестәре юл төҙөүселәр менән тығыҙ бәйләнештә эшләй, ваҡыты-ваҡыты менән сифатҡа контроль үткәрә. Етешһеҙлектәр асыҡланған осраҡта подрядсыларға штраф һалына, хатта килешеүҙәр өҙөлә.
Төбәк етәксеһе юлсыларҙан Башҡортостан юлдарында тәртип урынлаштырырға ҡушты.
– Оят! Бөгөн юлдарҙың насар булыуында кем ғәйепле? Беренсенән, насар асфальт һалыусы, икенсенән, власть ғәйепле. Тимәк, юлдар боҙолмаһын өсөн талаптарҙы дөрөҫ ҡуя белмәйбеҙ. Беҙгә стандарттарҙы ҡабул итеү өсөн бер йыл кәрәк булды. Республика юлдары – минең, һеҙҙең, вице-премьерҙың, ҡала, муниципалитет башлыҡтарының яуаплылығы, – тип һыҙыҡ өҫтөнә алды Рөстәм Хәмитов. – Һеҙҙән тәртип урынлаштырыуығыҙҙы талап итәм, бер кемде лә йәлләмәгеҙ. Иң яҡшыһы – намыҫһыҙ эшселәрҙе туҡтатығыҙ. Ошо йәһәттән аяуһыҙ эшләргә кәрәк. Улар кешеләрҙе йәлләмәй бит.
Лаборатория контроле бүлегендә республика Башлығын төбәктәге автомобиль юлдары торошоноң мониторинг системаһы менән таныштырҙылар. Унда юл япмаһы, һауа температураһы, транспорт ағымының тығыҙлығын үлсәү датчиктары ҡуйылған. Артабан мониторинг һөҙөмтәләре траффик бүлеү, өҫтәмә юлдар һалыу, юлдарҙы ремонтлау кәрәклеге хаҡында ҡарарҙар ҡабул итергә мөмкинлек бирә.
Мобиль ҡоролмалар өсөн ҡушымта ярҙамында автобустың ҡайҙа хәрәкәт итеүен һәм уның килеү ваҡытын белергә мөмкин. Әлегә проектҡа рәсми пассажир ташыусылар ғына ҡушылған. Хәҙер башҡа автобустарҙы ла ГЛОНАСС системаһы менән йыһазландырыу мәсьәләһе тикшерелә.
Рөстәм Хәмитов шулай уҡ «Газпромдорстрой ӨФө төҙөлөш компанияһы» яуаплылығы сикләнгән йәмғиәте майҙансығын ҡараны һәм «НОВАЧИП» автомобиль юлдарын ремонтлауҙың яңы технологияһы менән танышты.


text:
Ҡала Советы депутаттары 2009 йыл бюджетына һуңғы төҙәтмәләр индерҙе
Быйылғы Өфө бюджетына һуңғы төҙәтмәләр индерелде. Был турала ҡарарҙы депутаттар бөгөн ҡала Советының XXII ултырышында ҡабул итте.
БР Финанс министрлығының Өфө биләмәһендәге территориаль финанс идаралығы начальнигы Илгиз Насретдинов хәбәр итеүенсә, ҡала бюджетының дөйөм килеме 2009 йылда 13,658 миллиард һум тәшкил итте, ә сығымдар күләме – 14,417 миллиард һум. Бюджет табышының төп сығанаҡтары иҫәбендә Илгиз Насретдинов физик һәм юридик шәхестәрҙең табыштарына һалымды, ер һалымын һәм дөйөм табыш һалымын атаны.


text:
Башҡортостан Президенты БР Хөкүмәтенә төбәктең тармаҡ-ара балансын әҙерләргә ҡуштыФото: Андрей Старостин
Башҡортостан Президенты БР Хөкүмәтенә төбәктең тармаҡ-ара балансын әҙерләргә ҡушты
Башҡортостан Президенты БР Хөкүмәтенә төбәктең тармаҡ-ара балансын әҙерләргә ҡуштыФото: Андрей Старостин
ӨФӨ, 2014 йыл, 30 октябрь. /«Башинформ» мәғлүмәт агентлығы, Екатерина Соколова/.
Башҡортостан Президенты Рөстәм Хәмитов БР Дәүләт Йыйылышына үҙенең йыллыҡ Мөрәжәғәтнамәһендә республика Хөкүмәтенең социаль һәм иҡтисади блоктарына ғилми ойошмалар ҡатнашлығында киләсәккә бөтә эре белгестәр буйынса төбәктең тармаҡ-ара балансын һәм перспективалы ихтыяж прогнозын әҙерләргә ҡушты.
— Прогноздар буйынса, алдағы йылдарҙа республикала эшкә яраҡлы йәштәге халыҡ һаны кәмейәсәк, — тип билдәләне төбәк башлығы. — Бынан сығып кеше ресурстары менән идара итеү буйынса эштәрҙе уйлап планлаштырырға кәрәк.
Рөстәм Хәмитовтың ҡушыуы буйынса прогноз яңы предприятиелар асыуҙы, файҙаһыҙ производстволарҙың бер өлөшөн ябыуҙы, инвестиция проекттарын ғәмәлгә ашырыуҙы, шулай уҡ демографик хәлдең үҙгәрешен иҫәпкә алып төҙөлөргә тейеш.
Мөрәжәғәтнамәнең тулы тексы Башҡортостан Президентының рәсми сайтында баҫылған.


text:
Фото:
«Ижтимағи электрон гәзит» (i-gazeta.com) сайтында Илдар Әхмәтшиндың онлайн-конференцияһы үтте
Фото:
«Ижтимағи электрон гәзит» сайтында Башҡортостан Республикаһының Сауҙа һәм ҡулланыусыларҙың хоҡуҡтарын яҡлау буйынса дәүләт комитеты рәйесе Илдар Әхмәтшиндың онлайн-конференцияһы үтте. Конференция барышында ул «Ижтимағи электрон гәзит» сайтына килгән һорауҙарға яуап бирҙе. Эске сауҙаны, йәмәғәт туҡланыуын, халыҡҡа көнкүреш хеҙмәттәрен күрһәтеүҙе һәм ҡулланыусылар хоҡуғын яҡлауҙы үҫтереү һәм уларға ярҙам күрһәтеү темалары күтәрелде.
Сайттың баш битендә урынлашҡан «БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты рәйесе Илдар Әхмәтшиндың онлайн-конференцияһы» бүлегендә тейешле форма тултырып, i-gazeta.com сайтына инеүсе һәр кем Дәүләт комитеты рәйесенә һорауын бирә ала ине.
«Ижтимағи электрон гәзит» сайтының тейешле бүлегендә онлайн-конференция буйынса тулы видеоотчет урынлаштырылған.


text:
Өфөлә «Урал. Иң яҡшылар антологияһы» проектының презентацияһы уҙҙы
ӨФӨ, 2014 йыл, 22 декабрь. /«Башинформ» мәғлүмәт агентлығы, Марина Чепикова/.
Башҡортостандың Әхмәт-Зәки Вәлиди исемендәге Милли китапханаһында «Азимут» (Екатеринбург) нәшриәте етәкселәре менән осрашыу үтте, улар Уралдың иҫтәлекле урындарына арналған китаптар серияһы хаҡында бәйән итте.
— Яңы форматтағы китаптар циклының тәүгеһе Санкт-Петербургта баҫылып, һатыуға сығарылды ла инде, — тип һөйләне нәшриәттең баш мөхәррире Светлана Логинова. — Маҡсатыбыҙ Уралдың матурлығын, күләмлеген һәм уникаль булыуын күрһәтеү ине.
«Урал. Иң яҡшылар антологияһы»ның беренсе томына Аракүл шихандары, Белогорск монастыры, Ҙур Тағанай, Йөрәккүл, Көнгөр мәмерйәһе, Стәрлетамаҡ шихандары, Арҡайым, Торғаяҡ күле, Урал йылғаһы, Шүлгән-таш ҡурсаулығы һәм башҡалар ингән. Объекттарҙы ентекле һүрәтләүҙән тыш, һәр бүлектең аҙағында белешмә, музейҙарҙың, ҡунаҡханаларҙың һәм юл буйында урынлашҡан кафеларҙың адрестары һәм телефондары бирелгән.
Презентация ваҡытында «Азимут» нәшриәте вәкилдәре антологияның икенсе томы тиҙ арала әҙер буласаҡ һәм сифат яғынан беренсеһенән ҡалышмаясаҡ тип белдерҙе. Осрашыу барышында һәммәһе лә баҫыласаҡ китаптың йөкмәткеһе буйынса теләктәрен белдереп, анкета тултырҙы.


text:
Йәш лидерҙар Өфөлә осраша
Өфөлә йәштәрҙең Республика профсоюз форумы үтәсәк. Был сара республиканың баш ҡалаһында дүртенсе тапҡыр ойошторола.
«Башинформ» агентлығына БР Профсоюздар федерацияһының матбуғат үҙәгенән хәбәр итеүҙәренсә, йәштәрҙең профактивын туплау, тәжрибә уртаҡлашыу өсөн майҙансыҡ булдырыу, йәштәргә профсоюз эше менән танышырға мөмкинлек биреү — форумдың төп маҡсаты.
Форум сиктәрендә команда ойоштороу һәм туплау, профсоюздарҙың эшҡыуарлыҡ эшмәкәрлеге, коллектив килешеүҙәр һәм һөйләшеүҙәр алып барыу методикаһы һәм практикаһы буйынса тренингылар үткәреү планлаштырыла. Шулай уҡ форум асылған көндә «Ғаилә» сауҙа-күңел асыу үҙәге алдындағы майҙанда йәштәрҙең «PROFдвижение» акцияһы һәм «Спутник-FM» радиостанцияһы менән берлектә радиоэфирҙа интерактив акция үткәреләсәк.
Форумды асыу тантанаһы 24 сентябрҙә 15.00-дә Профсоздар йорто алдындағы майҙанда башлана. Унан һуң ҡатнашыусылар «Восход» ял базаһына юлланасаҡ, унда өс көн дауамында форумдың төп эше үтәсәк. Форум эшенә йомғаҡ яһау һәм еңеүселәрҙе бүләкләү 26 сентябргә билдәләнгән.


text:
Башҡортостан ғалимдары Biodux үҫемлектәр үҫеше стимуляторын эшләп сығарҙы
Башҡорт дәүләт аграр университеты менән «Органик парк» яуаплылығы сикләнгән йәмғиәтенең ғалимдары күп маҡсатлы Biodux үҫемлектәр үҫеше стимуляторын етештерә башланы, тип хәбәр иттеләр БР Ауыл хужалығы министрлығында. Производство университеттың аналитик лабораторияһы базаһында ойошторолған.
Үҫемлектәр үҫешен көйләүсе препарат ахидон кислотаһынан, иретмәләге антиоксиданттан тора. Ул биотехнологик ысул менән алынған.
— Үҫемлеккә эләккәс, уға күҙәнәк кимәлендә йоғонто яһап, биопрепарат орлоҡтарҙың шытым биреүен арттыра, үҫемлектең, айырыуса тамыр системаһының үҫешен тиҙләтә, — тигән аңлатма бирҙеләр вузда. Яңы препараттың тағы бер ыңғай яғы – ул ауырыуҙарға һәм башҡа төрлө тышҡы кире факторҙарға ҡаршы тороуға ярҙам итеүсе ферменттар барлыҡҡа килеүенә этәргес бирә. Атап әйткәндә, үҫентеләр ҡырау төшөүен һәм ҡоролоҡто еңелерәк кисерә.
Яңы препарат хлорофилл, витаминдар, шәкәр туплауға һәм дөйөм алғанда продукция сифатының яҡшырыуына булышлыҡ итә. Шул уҡ ваҡытта ул бәрәкәтле, күпкә етә.
БДАУ менән «Органик парк» йәмғиәте баҫыуҙа производство һынауҙары үткәреүгә фәнни-техник яҡтан ярҙам күрһәтә.


text:
Фото:
Илеш егеттәре Татарстанда уңыш ҡаҙанды
Фото:
Татарстан Республикаһының Аҡтаныш ауылы стадионында "Динамо" балалар фонды приздарына “Һабантуй” милли-спорт байрамы үтте. Ярыштарҙа Татарстан Республикаһының Аҡтаныш, Миңзәлә, Мөслим райондарынан һәм Башҡортостан Республикаһының Илеш районынан 200-ҙән ашыу бала ҡатнашты.
«Һабантуй» сиктәрендә мини-футбол һәм көрәш буйынса турнирҙар, спорт-күңел асыу эстафеталары ойошторолдо.
Ярыштар һөҙөмтәләре буйынса Башҡортостан Республикаһының Илеш районы буйынса Эске эштәр бүлеге физик культура коллективының балалар футбол командаһы беренсе урын алды, ә Эдуард Нәсибуллин турнирҙың иң яҡшы уйынсыһы тип табылды.
40 килограмға тиклем ауырлыҡ категорияһындағы көрәшселәр араһында Башҡортостан вәкиле Алгиз Нафиҡов призер булды.


text:
Википедия:Ҡағиҙәләр исемлеге
Башҡорт Википедияһында алып барылған сәйәсәт Викимедия фонды сәйәсәтенә ярашлы ҡоролған һәм һис шикһеҙ үтәлергә тейеш.
Был биттә Башҡорт Википедияһында алып барылған сәйәсәткә ҡыҫҡаса аңлатма менән исемлек бирелә.
Бөтә ҡағиҙә һәм күрһәтмәләрҙең айырмалы төрҙәре:
- Ҡатнашыусылар тәртибе: — бөтәһенә лә уңайлы булһын өсөн, Википедияла ҡулланылған ихтирамлыҡ тәртиптәре.
- Мәҡәләр эстәлеге: — Википедияла сифатлы мәҡәләләр яҙыу өсөн ҡағиҙә һәм күрһәтмәләр.
- Тәртип һаҡлау: — Википедияла ҡарарҙар ҡабул итеү һәм бәхәстәр булһа, уларҙы хәл итеү тәртиптәре.
- Биттәрҙе юйыу: — Википедияға ят булған мәҡәлә һәм башҡа биттәрҙе юйыу тәртиптәре.
- Хоҡуҡи нигеҙҙәр: — ҡануниәт боҙоуҙарға юл ҡуймау йәтенән сығып башҡарылған мәғлүмәт ҡулланыу тәртиптәре.
Йөкмәткеһе
Ҡағиҙә һәм күрһәтмәләр[вики-тексты үҙгәртергә]
- Биш таған — Википедиялағы биш төп ҡағиҙә.
Ҡатнашыусылар тәртибе[вики-тексты үҙгәртергә]
Мәҡәләр эстәлеге[вики-тексты үҙгәртергә]
Тәртип һаҡлау[вики-тексты үҙгәртергә]
Биттәрҙе юйыу[вики-тексты үҙгәртергә]
Биттәрҙе юйыу турыһында тулы ҡағиҙә Wikipedia:Биттәрҙе юйыу битендә бирелгән.
- Бөтә төр биттәрҙе юйыу хоҡуғы Башҡорт Википедияһында хаким дәрәжәһе булған ҡатнашыусыларға бирелгән.
- Башҡа ҡатнашыусылар ниндәйҙер битте юйыу тураһындағы тәҡдимен шул биткә Категория: Delete тамғаһы ҡуйып билдәләй. Биттең «Фекер алышыу» бүлегендә юйыу тураһында тәҡдименә аңлатма бирә ала.
- Категория: Delete тамғаһы ҡуйылған биттәрҙе юйыу, шул тамға ҡуйылған көндән бер аҙна үткәс һәм юйыуға ҡаршы тауыш биреүселәр аҙыраҡ булһа ғына атҡарылырға тейеш.
- Категория: Delete тамғаһы ҡуйылып та, әммә юйыуға ҡаршы булыусылар күберәк булһа, битте юйыу тыйыла.
- Бәхәстәр Тауыш биреүҙәр/Биттәрҙе юйыу тураһында һәм Тауыш биреүҙәр/Юйылған биттәрҙе тергеҙеү исемле махсус биттәрҙә тауыш биреүҙәр аша хәл ителә ала.
- Хакимдәр Википедия биттәре талаптарына бәхәсһеҙ тап килмәгән биттәрҙе генә башҡалар менән кәңәшләшмәйсә юя ала.


text:
Башҡортостан һәм Германия экологтары хеҙмәттәшлек тураһында килешеү төҙөнө
Башҡортостандың Экологтар союзы менән Германияның төп экологик ойошмаһы – “Һалле һыубаҫар урмандары” (Һалле ҡалаһы) союзы тирә-яҡ мөхитте һаҡлау өлкәһендә хеҙмәттәшлек тураһында килешеүгә ҡул ҡуйҙы.
Өфөлә ҡул ҡуйылған килешеү берлектәге проекттарҙы тормошҡа ашырыуҙы, белгестәр менән партнерҙарса алмашыуҙы күҙ уңында тота. БР Экологтар союзында хәбәр итеүҙәренсә, килешеүгә ярашлы Башҡорт дәүләт университетының тәбиғәтте һаҡлау дружинаһы менән Мартин Лютер исемендәге Галле-Виттенберг университеты студенттары һәм уҡытыусылары араһында тәжрибә уртаҡлашыу ойоштороласаҡ.


text:
Белем
Белем, ғилем — ниндәйҙер өлкәләге мәғлүмәттәр йыйылмаһы, ысынбарлыҡты өйрәнеү процесының ижтимағи-тарихи практикала тикшерелгән, логика тарафынан раҫланған һөҙөмтә.
Белем кешелергә эшмәкәрлеген дөрөҫ ойошторорға, килеп тыуған мәсьәләләрҙе хәл итергә булышлыҡ итә.
Белем киң мәғәнәлә — күҙаллауҙарҙың, төшөнсәләрҙең, теорияларҙың, фекерҙәрҙең кеше аңында сағылышы.
Белем тар мәғәнәлә — килеп тыуған мәсьәләне сисеү өсөн тикшерелгән мәғлүмәткә эйә булыу.
Белем телдәрҙә тәбиғи һәм яһалма тамғалар формаһында теркәлә.


text:
Людмила Мизонова Башҡортостандың иҡтисади үҫеш министры урынбаҫары итеп тәғәйенләнде Фото: Башҡортостандың Иҡтисади үҫеш министрлығы
Людмила Мизонова Башҡортостандың иҡтисади үҫеш министры урынбаҫары итеп тәғәйенләнде
Людмила Мизонова Башҡортостандың иҡтисади үҫеш министры урынбаҫары итеп тәғәйенләнде Фото: Башҡортостандың Иҡтисади үҫеш министрлығы
ӨФӨ, 2016 йыл, 7 октябрь. /«Башинформ» мәғлүмәт агентлығы, Галина Бахшиева/.
Башҡортостан Хөкүмәте бойороғо менән төбәктең иҡтисади үҫеш министры урынбаҫары итеп Людмила Мизонова тәғәйенләнде.
Министрлыҡтың матбуғат хеҙмәтендә хәбәр итеүҙәренсә, ул республикала административ реформа үткәреү өсөн яуап бирә.
Людмила Вячеславовна Мизонова 1977 йылда Ульяновскиҙа тыуған. 1999 йылда И.Н.Ульянов исемендәге Ульяновск дәүләт педагогия университетын, 2006 йылда Башҡортостан Президенты ҡарамағындағы Башҡортостан дәүләт хеҙмәте һәм идара итеү академияһын тамамлаған.
2002-2005 йылдарҙа Башҡортостан Юстиция министрлығы ҡарамағындағы Дәүләт теркәү палатаһы Өфө район-ара филиалында күсемһеҙ милеккә хоҡуҡтарҙы теркәү буйынса төп белгес булып эшләй. Һуңғы йылдарҙа дәүләт структураларында етәксе вазифалар биләй. 2013-2016 йылдарҙа Дәүләт теркәүе, кадастр һәм картография буйынса федераль хеҙмәттең Башҡортостан буйынса идаралығы етәксеһе урынбаҫары була.


text:
Силәбе өлкәһендә башҡорт дин белгесенең мәҙрәсәһе тергеҙеләсәк
ӨФӨ, 2015 йыл, 20 май. /«Башинформ» мәғлүмәт агентлығы, Арина Рәхимҡолова/.
Силәбе өлкәһендә мәҙрәсә асырға ниәтләйҙәр. Властар мосолман ойошмаһы менән берлектә «Рәсүлиә» мәҙрәсәһен тергеҙергә йыйына. Уҡыу йорто Троицк ҡалаһында барлыҡҡа килергә тейеш. 21 майҙа үтәсәк «Рәсүл уҡыуҙарында» ошо мәсьәлә буйынса ҡарар ҡабул ителәсәк.
Башҡортостандың Силәбе өлкәһендәге даими вәкиллегенән хәбәр итеүҙәренсә, мәҙрәсәне күренекле дин һәм йәмәғәт эшмәкәре Зәйнулла Рәсүлев һалдырған. Конференция барышында чиновниктар төҙөлөштө ҡаланың мосолман ойошмаһына тапшырыу мәсьәләһен тикшерергә ниәтләй.
«Беҙ Силәбе дәүләт университетының Троицкиҙағы филиалы ҡарамағында булған иҫке мәҙрәсәне кире ҡайтарырға әҙерләйбеҙ. Тергеҙелгәндән һуң мәҙрәсә Урал федераль округында берҙән-бер махсуслаштырылған уҡыу йорто буласаҡ», — тип аңлатма бирҙе Троицк хакимиәте башлығы Александр Виноградов.


text:
Өфө лимонарийы ҡышҡы һыуыҡҡа бирешмәй
Аномаль һыуыҡтар Өфө лимонарийы хеҙмәткәрҙәрен ярайһы уҡ борсолорға мәжбүр итте. Хәҙер йылытыу хужалығының бөтә ҡаҙандары ышаныслы эшләй һәм һауа температураһы плюс 15 градустан түбән төшмәй. Уҡыу-тәжрибә хужалығы мөдире Фәриҙә Садиҡова һөйләүенсә, экзотик үҫемлектәр хәҙерге һыуыҡтарға бирешмәй. Иң мөһиме, һыуыҡтарға ел һәм ҡар өҫтәлмәһен. Ә төрлө ғәҙәттән тыш хәлдәр тыуа ҡалһа, бында төтөн шаршауы лимондарға урамдағы һыуыҡтарға ҡаршы торорға ярҙам итһен өсөн усаҡ яғыу мөмкинлеге булдырылған.
Лимонарийҙа тәүлек әйләнәһенә дежур итеү ойошторолған. Өфө урман хужалығы техникумы студенттары һәр ваҡыт ярҙамға килергә әҙер. Әлеге ваҡытта быяла аҫтында лимондар сәскәгә бөрөләнгән. Юбилейный цитрус сорттары сәскә ата башлай. Ә лимондарҙың тотошлай сәскәгә күмелеүе март башында көтөлә.


text:
Башҡортостанда «Атҡаҙанған ерҙе файҙаланыу буйынса белгес» тигән маҡтаулы исем булдырыласаҡ Фото: Олег Яровиков
Башҡортостанда «Атҡаҙанған ерҙе файҙаланыу буйынса белгес» тигән маҡтаулы исем булдырыласаҡ
Башҡортостанда «Атҡаҙанған ерҙе файҙаланыу буйынса белгес» тигән маҡтаулы исем булдырыласаҡ Фото: Олег Яровиков
ӨФӨ, 2015 йыл, 4 сентябрь. /«Башинформ» мәғлүмәт агентлығы, Арина Рәхимҡолова/.
Башҡортостанда «Атҡаҙанған ерҙе файҙаланыу буйынса белгес» тигән маҡтаулы исем булдырыласаҡ. Дәүләт төҙөлөшө, хоҡуҡ тәртибе һәм суд мәсьәләләре буйынса комитет ултырышында Дәүләт Йыйылышы депутаттары республика Хөкүмәте әҙерләгән тейешле закон проектын хупланы.
Был ҡарар ер төҙөлөшөнөң республика иҡтисадындағы роленең артыуына бәйле ҡабул ителде. Төбәктә меңдән ашыу кеше кадастр инженеры аттестатына эйә. Өҫтәүенә, Өфөлә генә ер төҙөлөшө өлкәһендә эшләгән 50-нән ашыу ойошма иҫәпләнә.
Дәүләт теркәүе, кадастр һәм картография буйынса федераль хеҙмәттең Башҡортостан буйынса идаралығы етәксеһе Игорь Шеляков әйтеүенсә, федераль кимәлдә ошоға оҡшаш маҡтаулы исем бар. Был исемгә Башҡортостандан бер генә вәкил лайыҡ булған.


text:
Педагогик вуздар араһында республика спартакиадаһы тамамланыу алдында
Бөйөк Ватан һуғышында Еңеүҙең 65 йыллығына, Рәсәй Федерацияһында Уҡытыусы Йылына һәм Башҡортостанда Республика Йылына арналған Башҡортостан Республикаһы педагогик вуздары араһындағы студенттар спартакиадаһы йома көндө, 15 майҙа, Бөрө дәүләт социаль-педагогия академияһында тамамлана.
Бындағы ярыштар программаһында – ҡалған дүрт спорт төрө: спорт ориентирлауы, еңел атлетика, атыу һәм гер күтәреү спорты.
Был ярыштарҙа педагог студенттар йәмғеһе 13 спорт төрөн үҙләштерҙе.
Хәтерегеҙгә төшөрәбеҙ, Стәрлетамаҡта урындағы З.Биишева исемендәге дәүләт педагогия академияһында ҡунаҡта милли көрәш, сатраш, баскетбол һәм мини-футбол буйынса ярыштар үтте.
Өфөлә М.Аҡмулла исемендәге Башҡорт дәүләт педагогия университеты нигеҙендә студенттар бокс (апрелдә үк), шулай уҡ йөҙөү, рус лаптаһы, волейбол һәм спорт аэробикаһы буйынса көс һынашты. Иң һуңғыһы булып ҡатын-ҡыҙҙар волейболында (1.Стәрлетамаҡ, 2.Өфө, 3.Бөрө) һәм аэробикала (1.Өфө, 2.Бөрө, 3.Стәрлетамаҡ) урындар билдәләнде.
Сараны ойоштороусылар булып Башҡортостан Республикаһының Мәғариф министрлығы һәм Башҡортостан Республикаһының Йәштәр сәйәсәте, спорт һәм туризм министрлығы сығыш яһай.
Яҡын арала Спартакиадаға йомғаҡ яһаласаҡ һәм уның еңеүсеһе билдәләнәсәк.


text:
Фото:
Башҡортостан Президенты Бөтә Рәсәй Ауыл һабантуйында ҡатнашты
Фото:
7 июлдә Силәбе өлкәһенең Дубровка ауылында Бөтә Рәсәй Ауыл һабантуйы үтте. Милли байрамда Башҡортостан Президенты Рөстәм Хәмитов та ҡатнашты. Федераль һабантуй тәүге тапҡыр бөтөн Көньяҡ Урал төбәктәренең халҡын йыйҙы.
Уның тантаналы өлөшө делегациялар парады, рәсми кешеләрҙең тәбрикләү һүҙҙәренән һәм Силәбе өлкәһенең ауыл хужалығы алдынғыларын ҡотлауҙан башланды.
Артабан һабан байрамын Башҡортостан, Татарстан һәм Силәбе өлкәһенең профессиональ һәм үҙешмәкәр артистары әҙерләгән концерт дауам итте. Майҙанда традицион халыҡ уйындары буйынса ярыштар, ижади конкурстар ойошторолдо.
Армспорт, гер спорты буйынса көс һынашыуҙар, ат сабыштары ла бик мауыҡтырғыс булды.
Бөтә Рәсәй ауыл һабантуйы программаһының мотлаҡ өлөшө булған көрәш иһә иң яҡшы көрәшселәр – донъя һәм Рәсәй чемпиондарының күрһәтмә сығыштары менән башланып китте.
Һабантуй һуңында билбау көрәшендә еңеүселәр бүләкләнде, «Һабантуйҙағы иң яҡшы тирмә» һәм «Иң яҡшы милли кухня» конкурстарына йомғаҡ яһалды.


text:
Башҡортостан педагогы «Рәсәйҙең йыл уҡытыусыһы-2011» исеменә дәғүә итә
«Башҡортостан Республикаһының йыл уҡытыусыһы-2011» титулын яулаған Евгений Ромадов «Рәсәйҙең йыл уҡытыусыһы-2011» бөтә Рәсәй конкурсында төбәк данын яҡлаясаҡ. Был юлы Рәсәй педагогтарын Тула ҡалаһы ҡабул итә, сөнки абсолют еңеүсе исеменә былтыр Тула өлкәһенән биология һәм химия уҡытыусыһы Андрей Ғарифйәнов лайыҡ булғайны.
Ярышта 75 уҡытыусы ҡатнашасаҡ, шуларҙың 15-е – ир-егеттәр.
Хәтерегеҙгә төшөрәйек, конкурс өс турҙан тора. Беренсеһендә барлыҡ ҡатнашыусылар ҙа үҙ көсөн һынап ҡарай, икенсеһендә – лауреаттар (15 кеше), өсөнсөһөндә конкурс еңеүселәре ярыша (биш кеше).
Педагогик оҫталыҡ конкурсы смотрын асыу тантанаһы 24 сентябргә билдәләнгән, ошонда уҡ беренсе тур үтәсәк. Икенсеһе иһә Мәскәүҙә ойошторола. «Рәсәйҙең йыл уҡытыусыһы-2011» 22-се бөтә Рәсәй конкурсының абсолют еңеүсеһе 5 октябрҙә, Халыҡ-ара уҡытыусылар көнөндә, иғлан ителәсәк.
Башҡортостан вәкиле Евгений Ромадов Туймазы ҡалаһының 1-се гимназияһында тарих һәм донъя мәҙәниәтенән уҡыта. Ул Башҡортостан пединститутын (әле М.Аҡмулла исемендәге БДПУ) тамамлаған. Мәктәптә 14 йыл эшләй. Үҙе әйтеүенсә, һәр ваҡыт уҡытыусы булырға хыялланған.